
लुपाः 


- बिमल ताम्राकार 
अपर्णा प्रधानजुं ल्वय्‌ लायेका भायेधुंका: थ्व जिगु पुनर्जन्म 
धका: धयादिल | वयूकलं छगू बःचाधंक 'पुनर्जन्म' सफूचा हे 
च्वयादिल | उकिइ वयकःया किपा नं ब्वयेगु ज्या जुल । 
वयकलं म्हं मफुसां लासाय्‌ च्वनाब:चाहायेक यानाः मदिक्क 
चिबाखं च्वयादिल | च्वच्वं झा:ःबलय्‌ सच्छि व न्यापु खात | 
सच्छि व न्यापु चिबाखं छगू सफू पिथनेबलय्‌ छगू ला तपं 
Wet जुल । मेगु ब्वमिपिंत ब्वनेत आयबुइगु जुल । न्हापां 
च्वयादीगु aay चिबाखं जक तया 'यान्त्रिकपुर' नामं छगू 
चिबाखं मुना सफू पिकायेगु ज्या जुल । ल्यंदुगु न्ययन्यापु चिबाखं 
तया 'ल्बहं द्यः’ नामं मेगु चिबाखं मुना सफू ज्यायेगु ज्या जुल । 
थ्व सफुतिइ दुथ्याःगु न्ययून्यापु चिबाखं मध्येय्‌ छपु चिबाखं 
“ल्वहं द्यः खः | oe भौतिकवादी मनूया थ्व बाखं खः । दयः 
arate मिखा तिसीपिं मनूत दुथाय्‌ चिबाखनं बांलाःगु हसना 
fag धयागु जिगु बिचा: खः । द्यः मनुखं दयेकूम्ह खः | थम्हं हे 
मयाक छुं नं जुइमखु धयागु खँ कनात:गु दु । थ्व ल्याखं नं थ्व 
सफूया नां थुकथं AAT खः | 
न्ययन्यापु चिबाखंया भिंकेगु ज्या याना: मेलं आधुनिक 
कवि, नियात्राकार व समालोचक भाजु डा.पुष्पराज 
राजकर्णिकारजुयात 'ल्वहं BWA समालोचना याना बियादीत 
इनाप याना | वयूकलं ब:चाहाकलं समालोचना याना बियादिल | 

डा.पुष्पराज राजकर्णिकारजुयात आपालं आपा: सुभाय्‌ दु । अथेहे 
थ्व 'ल्वहं द्यः’ चिबाखं मुना सफूयात ल्वयेक द्यब: किपा च्वया 
बियादीगुलि साजन नकःमिजुयात नं आपालं आपा: सुभाय्‌ 
बियाच्वना । 
थः सनेमफुसां लासाय्‌ च्वनेमाःसां नेपालभाषां च्वयेगु 
ज्याय्‌ दिपा: मकासें च्वसा न्ह्याका नेपालभाषाया चिबाखं ख्यः 
तःमि यानादीम्ह चिबाखंमि अपर्णा प्रधानजुयात व वयकःया 
सकल sort शान्तवरसिं प्रधान, सचित, सचित, दिनाजुपिं 
सकसितं सुभाय्‌ द्यछानाच्वना | 
७ 

ल्वहं द्यःया दर्शन 


- डा. पुष्पराज राजकर्णिकार 


अपर्णा प्रधान नेपालभाषाया साहित्य ख्यलय्‌ बहुविधाया 
च्वमिकथं म्हसीका दुम्ह छम्ह नांदंम्ह साहित्यकार | | स्कूल 
जीवनंनिसें साहित्य यात्रा आरम्भ यानादीम्ह वयूकःया दकले 
न्हापांगु सिर्जना “छु याये' नांया चिनाखँ खः | थ्व ने.सं. १०९२ 
स्वया: न्हापाया खः । वयकःया सिर्जना दकले न्हापां प्रकाशित 
जूगु ने.सं. १०९२दय्‌ खः । थुगु द॑य्‌ वयकःया समालोचना च्वसु 
'नःघःभनीजुया कतांमधि’ भी पत्रिकाय्‌ पिदंगु खः | वयकःया 
सफू प्रकाशन धा:सा दकले न्हापां ने.सं. ११२५दंय्‌ तिनि जुल । 
सफूया नां 'भिच्याफ्वः स्वां' खः | थ्व च्वसु मुना सफू खः | 


अपर्णा प्रधानया साहित्य यात्रा चिनाखंया लँपुँ आरम्भ 
जूगु खःसां लिपा agar पला: ard, च्वखँ, उपन्यास, 
समालोचना व आत्मवृत्तान्त आदि थीथी विधाया लँपुं न्ह्याःवन । 
च्वसु, बाखं, निबन्ध, उपन्यास, समालोचना व आत्मवृत्तान्त 
विधाय्‌ वयकःया निगू दर्जन ति सफू पिहाँ वयेधुंकल । आ: 
cad a नामं चिबाखंया सफू पिहाँ वयेत्यंगु दु । व लसताया 
खँ जुल | 

थ्व 'ल्बहंद्य' सफूया पाण्डुलिपि स्वयेगु स्वःता: जितः 
चूला:गु जुल | थुकी ५५पु चिबाखं दु । जिं व चिबाखं ब्वना 

थःत मती लूगु छुँ खँ च्वयेगु थन कुतः यानाच्वना | उलिमछि 
चिबाखं छपु छपु चिबाखंया बारे च्वयेगु जिं बिचाः मयाना । छुँ 
छुं चिबाखंया बारे च्वयाः aH दुनेया प्रवृत्ति ब्वयेगु जक 
यायेत्यना | दकले न्हापां सफूया नं नां जुयाच्चंगु 'लोहद्य:' 
शीर्षकया चिबाखंयात कया छुं च्चये | 


१. लोहंद्यः - 


थ्व छपु द्यः मानय्‌ मयाइम्ह मनूया बाखं खः । वं द्यः 
मानय्‌ याइमखु, ae हे जक खंकाच्चनी | तर वं ae तं 
वलकि मुगलं छ्याइगु ल्वहँतय्‌ Be स्वयाच्चँच्चं शिव, विष्णु, 
नारायण आदि द्यःया आकृति खनी | थुकिया सन्देश छु खः ? 
उलि स्पष्ट मजू । तर 'मानय्‌ या:सा चः मया:सा ल्वहं' धयागु 
धापूयात लुमंका: बी । 

२. ज्ञान - 

हिंसां हिंसा ब्वलंकी, प्रेमं प्रेम ब्वलंकी | उकिं हिंसाया 
लिस: हिंसा जुइमज्यू | थ्व ज्ञान बौद्ध लगायत मेमेगु आध्यात्मिक 
दर्शनय्‌ व्यक्त जुयाच्चंगु दु । थजाःगु जीवन SAT AT क्यनातःगु 
थ्व छपु दार्शनिक बाखं धायेमाः । 

३. दुखय्‌ सीमदु, सुखय्‌ म्वाये मदु - 


जीवन मरण शास्वत खः । थ्वया दथुइ दुख सुख 
वयाच्चनी, वनाच्चनी | दुख जुइवं मनूतयसं मृत्युया लँ ज्वनीमखु, 
ज्वने नं मज्यू । दुखय्‌ नं म्वायेगु कृत: यानाच्चनेगु प्राणी मात्रया 

स्वभाव खः । सुनानं आत्महत्याया प्रयास याःसा व नं निषेध 
खः । हानं सुख जुयाच्वन धायेवं न्स्याबलें म्वानाच्वने दइगु नं 
मखु, छन्हु ला सी हे मा: । थ्व हे जीवन दर्शनया बाखं ख: - 
दुखय्‌ सीमदु, सुखय्‌ म्वायेमद्‌ | 


४. ट्याक्सी ड्राइभर - 


ब्वनेगु इलय्‌ AAT मयाना ट्याक्सी ड्राइभर जुइमा:म्ह 
मनूया थ्व छपु सामान्य ae खः। मनूतयूसं व्वनेगु इलय्‌ 
ब्वनेमा: खः, तर फुक्क ज्यायात सम्मान यायेगु नं उतिकं 
महत्वपूर्ण खः । ज्याकथं मनूतयूत तःधं चीधं खंकीगु प्रवृतिं 
नेपा:या विकासय्‌ पंग: जूगु जक मखु लजगाःया निंतिं नेपाःमिपिं 
विदेशय्‌ वनेमाःगुया हनिं नं जूगु दु । ज्याया सम्मान दुगुलिं 
नेपाःमितयूसं नेपालय्‌ मयाइगु ज्या नं पिने लसतां हे यानाच्चंगु 
दु। 


ध) 


५. मचा बाज्याया घोषणा - 


थ्व 'मचा बाज्या' धाःम्ह मचाम्ह ब्रम्ह खः । पुलांगु 
कासायात संरक्षण यायेत वं धेधेबल्लाया ग्वसा: ग्वया: छगू 
सिरपाःया घोषणा याइ | बाखं थुलि हे । सिरपाया घोषण यायेत 
TE पात्र हे छाय्‌ माःगु खः ? स्पष्ट मज्‌ । हानं पुलांगु कासा 
संरक्षण यायेगुया थःगु हे महत्व दु, तर आधुनिक संचार प्रविधिया 
कासाया विकल्प जुइ HEAT | 


६. सुरदास - 

जीवनय्‌ दुख वइ । तर निराश मजूसे संघर्ष याना 
न्ह्याःवनेमाः TANT सन्देश बीगु थ्व BY आशावादी बाखं खः | 


७9 थ्वःगु सः - 


थ्व छम्ह बुरीकन्याया बाखं खः । बौम्ह ल्यासे कलाः 
ज्वना: छे त्वतावनी, मांम्ह सी । आः सुंमदुर्सेलिं सम्पत्ति फुक्क 
वयागु ASAT खः | तर माम्ह सिनां ख्वया च्वंबले चिरिमांम्ह 
थ्यंक: वइ । थथे ज्या यायेत मदुसां नयेत्यलकि मनूत थ्यंकः 
वइगु अवस्थाया चित्रण थ्व बाखनय्‌ जुयाच्चंगु दु । बाखंया 
घटना दुखद्‌ तर चित्रण AST | 


८. स्वार्थी - 


धन व शक्ति दुसा थः नालीगु व मदुसा तापाकीगु 
स्वार्थी समाजया चित्रण यानात:गु थ्व बाखं बांलाः सां पृष्ठभूमि 
भचा ताहाक: खनेद्‌ | 


९. जिगु मनय्‌ क्यूगु खँ - 


मनूतयूत बास मा: | तर यको आरामदायी, सुविधा 
सम्पन्न तःखागु छँ मा: धयागु मदु । ने.सं. ११३५ द॑या भुखाय्‌ 
ब्वःगु इलय्‌ मनूतय्‌ थ्व खँ वाःचायेकूगु नं खः । थ्व हे खयात 
चखुंचिया दसुनापं अपर्णा प्रधानजुं थ्व बाखनय्‌ व्यक्त यानादीगु 
दु। 


—© 

© 

an, 

थ्व जनयुद्धया इलय्‌ जूगु अराजकता, क्रुरता व 
विभत्सताया किपा कियातःगु बाखं खः | जनयुद्धया इलय्‌ जूगु 
अत्याचार आ: तकं मनूतय्‌सं क्वबिये मालाच्वंगु दनी । 


११. छगू बिस्कंगु भाय्‌ - 


नेपालय्‌ भाषिक विभेद व दमनया हुनिं नेवाःतय्‌सं थः 
मचातयत थःगु मांभाय्‌ नेपालभाषा मल्हाकुसे खय्‌ भाय्‌ ल्हाकेत 
बाध्य जुल | लिपा नेवाः भाय्‌ नं ल्हाकूबलय्‌ ल्वाकःबुकः जुल । 
थजाःगु ल्वाकःबुकःगु छगू free भाय्‌ नं दया वइ ला धयागु 
आशंका मू बाखंया विषय खः । थ्व ल्वाकःबुक: भायया समस्या 
wre भोगे याना वयाच्चनागु समस्या खः। थ्व बाखनय्‌ 
छुयलातःगु फेत्नुस, दन्छु आदि Ga: न्ह्याइपुसे A । थ्व By 
थौंया भाषिक स्थितियात व्यंग्य यानात:गु अतिक बांला:गु बाखं 
खः । 


१२. छेलिंनिसें बइगःतक - 


जातीय विभेद विरुद्वया थ्व छपु सशक्त बाखं खः | मनू 
व मनूया दथुइ थीत्यः मत्यः धकाः विभाजन यानातःगु समाजय्‌ 
जुयावःगु क्रमिक सुधारया चित्रण बांलाक यानातःगु थ्व छपु 
मनय्‌ थीगु प्रगतिशील बाखं खः । 


१३. दुघाः - 


ल्यायूम्ह ल्यासेत Haw विदेश वनेगु याना थौंकन्हय्‌ 


छँय SI बुराबुरित जक जुया: छे नं छे थें मखु वृद्धाश्रम थें 


~ 

जुइधुंकल | HRT समाजं स्याः चायेकाच्वंगु थ्व हे घाःयात थ्व 
बाखनय्‌ ब्वयातःगु दु । थ्व छपु अतिकं समसामयिक बाखं खः | 


१४. कां खूया aS पाः - 


हलिमय्‌ नांदंगु चिबाखं आफन्तीया बाखं वा इसपया 
बाखं शैलीं च्चयातःगु थ्व बाखनय्‌ छम्ह फैचिया स्वभावयात 
ब्वयातःगु दु । तर आफन्ती व इसपया बाखनय्‌ थें बाखं अन्तय्‌ 
उपदेशात्मक वा शिक्षामूलक छुं सार्थक सन्देश बीग ज्या थ्व 
बाखनय्‌ जूगु खनेमद्‌ | 


१५. नेवाः भावना - 


थ्व बाखनय्‌ कोरोनाया इलय्‌ नेपालय्‌ नेवाः सांस्कृतिक 
ज्याभवः ET व विदेशय्‌ धाःसा अनयापिं नेवाःतयसं सांस्कृतिक 
ज्याभवः न्ह्याकाच्चंगुली लसता प्वंकातःगु दु तर लुमंकेमाःगु खं 
छु धायेबले कोरोना थेंजा:गु पुनीगु ल्वयपाखें सकले सजग जुइ 
हे मा: । हानं मूकथं नेवाः संस्कृतिया संरक्षण व संवर्द्धनया ज्या 
नेपा: दुने हे जुयाच्चंगु दु । विदेशय्‌ जुइगु भतिभति ज्या ला 
रवहालि हे जक खः | 


१६. फ्वगिं साहु - 


धन जक दयां मन मन्त कि तःमिम्ह मनूया जीवन नं 
फ्वगिंया जीवनथें जुड धयागु सन्देश बियात:गु थ्व BY जीवन 
दर्शनया बांला:गु बाखं खः | 


ज :: अपर्णा प्रधान 


थथे अपर्णा प्रधानया थ्व 'ल्वहं द्यः’ सफू दुने जीवन 
दर्शन, ज्ञानगुण, मनूया स्वभाव, राजनैतिक घटना, भाषा जातीय 
विभेद, विदेश पलायन आदि थीथी शास्वत व समसामयिक 
विषयया चिबाखं दुथ्यानाच्चंगु दु | चिबाखं चिहाकलं च्वयेमाःगु 
जुयाः पृष्ठभूमि ताहाकः यायेमज्यू धाइ, उपमा नं अप्वः छयले 
मज्यू धाइ बरु प्रतीक BAM: बाखंयात प्रतीकात्मक यानाः 
चिहाक: यायेगु स्वयेमा: धाइ | थजाःगु धापूयात अपर्णाजुं गनं 
गनं वास्ता मयाःगु नं खनेदु | तर विषयगत रूपं वयूकलं यक्व 
विषययात थीथी समस्यायात ब्वमिया नुगलय्‌ स्वचाका ब्यूगु 
दु । मेमेगु विधाय च्वसा न्ह्याका च्वनादीम्ह अपर्णा प्रधानजुं 
चिबाखं विधाय्‌ नं थःगु च्वसा न्ह्याकूगु हे नं छगू न्ह्यथनेबहःगु 
उपलब्धी खः । 


नेपालभाषा साहित्य ख्यलय्‌ मदिक्क च्वया: निगू दर्जन 
मछि सफू पिकयादीधुंकूम्ह अपर्णा प्रधानया थ्व मेगु सफू 'ल्वहं 
द्य: दर्शन याये खंगु हे छगू TAT लसताया खँ खः | मदिक्क 
च्वया: नेपालभाषाया साहित्यया धुक्‌ जायेकेगु ज्याय्‌ अपर्णा 
प्रधानजुं बिया: वया च्वनादीगु अतिकं च्वछायेबहःगु योगदान 
निरन्तर जुइमा । समर्पित व अथक साहित्यकार अपर्णाजुयात 
जिगु भिंतुना व लसहना | 


७ 
ने.सं. ११४२ गुँलागा पारु 


यल, कुमारीपाटि 


cae द्यः :: रे 


- अपर्णा प्रधान 
अस्पतालय्‌ लच्छि तक आइ.सी. 
यु.लय्‌ तया जितः wy लित हल | न्हासय्‌ 
अक्सिजन घाना: खाताय्‌ ग्वारातुला च्वनेमाल । 
लाबला लिपा फ्यतुइ फत । ल्हाः प्वचिना 
च्वने मफुत | चिबाखं विधाय्‌ च्वसा न्ह्याका 
स्वया । तपु चिबाखं खात । सफू पिथनेगु 
इच्छा जुल | जिम्ह जहान शान्तवर प्रधानं 
जिगु परिश्रम सितिकं छूवयेकेबी मखु धकाः 
ear: बियादिल । 
कुतः पिकाकया कजी बिमल 
ताम्राकारजुं जिगु स्वास्थ्यया ल्याःचाः तया 
थःहे जिगु छँय्‌ काया माःगु ग्वाहालि यानादिल । 
वयूकलं यानादीगु गुणयात न्ह्याक्व सृभाय्‌ 
ब्यूसां म्हो हे जुइ | 
जिगु थ्व AHA भूमिका च्वयादीम्ह 
नेपालभाषा एकेदेमिया दांभरि डा. पुष्पराज 
राजकर्णिकारजूयात यक्व यक्व सुभाय्‌ 
द्यछानाच्चना ।७ 
ने.सं. ११४२ दिल्लाथ्व पारु विहिवार 
वि.सं. २०७९ आषाढ १६ 


wae द्यः :: ट 

. छुवासुगु त्यपू जीवन 
. दुखय्‌ सीमदु सुखय्‌ म्वायेमदु 


स्वप्न सुन्दरी 


. पलायन 

. अजि 

ढ :: अपर्णा प्रधान 


. लुकुमाद्यः 
. छगू बिस्कंगु भाय्‌ 

. छेलिंनिसें बइगःतक 

. गंगु गुलाब स्वांमा 

. द्यःखं 

. जिगु मनय्‌ क्यूगु खं 

. समाज सेवी 

. स्वार्थी 

. सम्पत्ति 

. बहा: कःकः धाः, लायक भःभः धाः 
. भिंम्ह भमचा 

. कला: 

. कां खूया aS पाः 

. त्वाथः गःम्ह मनू 

. माजुया खँ 

. वयागु कामना 

. संयोग 

. सम्मान 

. अन्धविश्वास 

. आदि व अन्त्य 

. वरदान 

. पासा आशां द्यात 


. स्यना-भत्तु 


. कुमारी मां 


४८. बालं च्वंम्ह मनू 


. ae द्यः 
. फ्वगिं साहु 


. निगू जीवन 
. वाध्यता 
. डाक्टरया भाःत 


. नयनाः न्यनाः कृतिसः 


५५. न्हिकां कंग: 


ल्बहं द्य: :: 


ण 


wae द्यः 


cae द्यः :: 


| म्वानाच्वम्ह मन्‌ | 


जीवंकाछिया कमाइनं वं न्हूगु छे दन । हिचःतिया 
कमाइनं दयेकूगु ST छे तःभुखाचं पाःताः जुल | कलाः व याक: 
काययात कोरोना ल्वचं यंकाबिल । व याकःमि जुल । 

“सुखय्‌ माते जुइ मते, दुखय आते जुइमते' मचाबले 
बाज्याम्हं थःत धयातःगु अर्ति वं लुमंकल | ल्हाः खालि जुल, थः 
स्याःन्याःपिं सुं मन्त धकाः व नुगः क्वतुंका ख्या हाला मज्‌ | 
अधैर्य मज्‌ | थःके प्यपुनाच्चंगु शिक्षां वयात धस्वाना म्वाकेबिल । 

७ 


wae द्यः :: १ 


fe 


व छम्ह साहित्यकार । साहित्य सिर्जना यायेगु वं थःगु 
धर्म व कर्म Waal | मदिक्क च्वसा न्ह्याकाच्चनी | कापी 
निपाना प्यपाना जायेकेगु वयागु न्हिज्या । कापी कलम ज्वने 
मखन कि वया नयागु तिलय्‌ मग्यं । थीथी विधाया तःगू लेख 
रचना मुनी । छुँ खर्च क्वपाला: मुंकातःगु हिचःतिया कमाइ 
ल्या: खाना स्वइ । ap पिथनेत हथायचाइ | दुख सुख याना 
सफू पिथनी । 

थःगु ah सुनांनं ब्वंगु न्यने दतकि मांभाययात माया 
याःगु भाःपी | अले थः नं सफल जूगु तायेका लय्‌तायाच्वनी । 

छ 


२ :: अपर्णा प्रधान 


ज्ञान 


इपिं निम्ह दाजुकिजा छम्ह हे मांयागु दुरु त्वना ब्वलन । 
ला व लुसि जुया: बिकूगु स्वर्णिम बाल्यकाल इमिगु विगतया 
लुमन्ति । थःथःगु परिवार दयेवं ला व लुसि बाल | अंशवंदाया 
खँय्‌ ल्वापु जुल | किजाम्ह ल्वाभ: ज्वना हे लिफ: मस्वल | 
हिफःद्यः जुया दाजुम्ह थः कायया न्ह्यःने चात्तुवाः वन । 
थः बौयात अजाःगु गति यानाहःगु खनानं कायचाम्हं थः 
ककाम्हेसित ब्वला सालेत न्ह्यमज्या: | छायधा:सा हि भ्याःगु 
ver: सिलेत हिं मखु लखं सिलेमा: | छम्ह मि जूसा मेम्ह लः 
जुइमा: धयागु वयाके ज्ञान दु | 
छ 


ल्वह द: :: ३ 


| छवासुग॒ त्यप्‌ जीवन | 


इपिं निम्हं छगू हे ज्याकथी ज्या यानाच्वंपिं | निम्हेसियां 
यःत्यः जुया लिभिड़ टुगेडर यानाच्वंगु नं निदं ae हे दत । अथे 
जूसां इमिसं थःपिनिगु मर्यादाया लागा हाचां गाःगु मदु । तर 
जःलाखःला, त्वाःबाःया भुइचुइं याना मांबौया न्हायपं हिइल । 
समाजया म्हुतुप्वा: तिकेत मांबौनं तःजिक भ्वय्‌ याना थःपिनिगु 
गच्छे Fae: बिया म्ह्यायूयात इहिपा यानाबिल । प्रोजेक्टया 
ज्याय्‌ क्यानाडाय्‌ वंपिं इपिं निम्हं नेपाः लिहाँ मव: । 

विदेशय्‌ वना लाबलां हे इमिगु तःद॑ न्ह्यवंनिसेंया त्यपू 
जीवन क्वःदल | मिसा मेम्ह मिजं लिना वन । मिजंया नं मेम्ह 
कला: दत | निम्हेसियां बिस्कं परिवार दयेका विदेशय्‌ हे थात । 

° 


४ :: अपर्णा प्रधान 


| दुखय्‌ सीमदु सुखय्‌ म्वायेमदु | 


बाल्यावस्थाय्‌ हे व अनाथ जुल | युवावस्थाय्‌ थःनाप 
यःत्यः जूम्ह मिसायात मेम्ह मिजनं ब्वयेका यंकल | उकि वया 
संसार खना हे विरक्त जुल । वया म्वानाच्वनेगु हे इच्छा मन्त । 
Ge वं पुखुली क्वब्वाना आत्म-हत्या यायेत्यनी । मिसा छम्हेसिनं 
खना वयात बचय्‌ याइ | याकःमिम्ह व frat व हे नाप इहिपा 
याइ । 

वया कलाः, काय, म्ह्याय्‌ दत । बंगला, गाडी, धनसम्पत्ति 
चूलात । अले वया अमर जुइगु इच्छा जुल । 

जन्म जूक्व यंकेगु कालया अधिकार | दुखय्‌ भी सीमदु । 
सुखय्‌ म्वायेमदु | SE व व्यलि याना याउँक Bre लिपा व 
गुबलें दना मवल । 

° 


ede द्यः :: ५ 


| स्वप्न सुन्दरी | 


पन्ती भिनिदेया मेला । पासानाप व नं त्रिवेणी म्वः 
ल्हूवन । प्याःगु प्याक्सा हिना म्वःल्हुया थाहाँ वःम्ह छम्ह मिसा 
वयागु मन मस्तिष्कय्‌ प्यपुन । घौपलखं हे वया मिखा ल्हाब्साया 
जः ह्वला बिलिन जुल । त्रिवेणी घाटया मनूतय्‌ दथुइ वयागु 
मिखा चाकलि पांपां म्हितल । तर वं व मिसायात ध्वदुके मफु । 
उकुन्ह यःमरि पृन्हिया कन्हयकुन्हु मतिना पारु | 
आकाभाकाय्‌ वया हानं व मिसा लुमना वल । ल्व:मंकेत स्वल । 
झन धित्तुधिना न्ह्यःने भवात्याहाँ दंवल | बहनी मिखा तिसिवं 
व मिसा केलेहेँ मिखा कना, Hae feet वयात घयपू वल । व 
थार्‍हा न्हल | मिखा कना स्वल | थिंलाया मिलाया जः । वयागु 
म्ह छम्हं जाहाँ थिना कयाच्चन | 
° 


६ :: अपर्णा प्रधान 


| पलायन | 


वं म्ये हालेस: | प्याखं हुलिगु नं तसक हे बांला: । म्ये 
हालाः, प्याखं हुला वं तःगू हे सिरपा: त्याकातःगु दु । चित्र 
प्रतियोगिताय्‌ नं वं आपा: याना न्हाप सिरपा: ल्हाती लाकीगु । 
उकि वं थःत सर्वज्ञाता भाःपिया च्वनीगु | मसः मस्यू धाइगु 
वया न्यने मयः । ससुद्य: थःगु अधिनय्‌ धकाः HE यानाजुइगु । 

वि.सं. २०७२ सालय्‌ नेपाःया त:भुखाचं वयागु धरहरा 
TART आकांक्षा धराशायी यानाबिल | सगरमाथाया aS फसं 
ज्वर वया लासाय्‌ च्वनेमाल | नेपाःया संजीवनी बुटी वयात 
विष जुयाबिल । बुद्धया उपदेश नं वं Ha तायेकल | वयागु 
घमण्ड कोशीं (खुसी) चुइकेयंकल | लाश AS मफुगु वयागु 
शरीर आखःग्वः हे म्हमस्यूम्ह माझीया पञ्जाय्‌ लात । वर्खाया 
चलखं वयात विदेशय्‌ छवावाये यंकल | 

° 


ede द्यः :: ७ 


अजि 


वयागु ज्या:जंक्व सिधःगु दच्छि हे मयात | तर वया 
शुद्धि मतंनी | मिखा त्ययेला: | न्हायूपनं तासू मलाः मजूनि । 
कःनि क्वाराक्वारा न्ह्ययेफुगु निपु प्यपु वां धाःसा धर्म त्वःताहल । 
छाःगु न्ह्यये मज्यूसां नायुगुलिं प्वा: थनाच्वन | सिमसिम राजाया 
पालेयागु खँ न्यंके दतकि वया दिन वं हे मचा: | 

थः निसन्तान जूसां त्वाःबा: सकसिनं अजि धायेकाच्वन । 
ज्या याइम्ह चाकर छम्ह वया लिधंसा । चांन्हिं थःत सुसा:कुसा: 
यानाच्वंम्ह व हे चाकरं अजिया धुकू सुचुका यंकल । अले 
अजिया बुद्धि तन । मिखां मिखा तिफ्याये मफुत । खुसिं जुल । 
थःत थम्हं म्हमसिल । 

नारां शिव ! अजिया अन्तिम अवस्थाय्‌ गंगाजल छफुति 
म्हुतुइ तयाबीपिं सुँ हे मदु । 

° 


८ :: अपर्णा प्रधान 


| जिगु च्वसा न्ट्यात | 


जि छुँ च्वयेत कापि कलम न्ह्यःने तया । क्वथाय्‌ 
मेचय्‌ फेतुनाच्वना | मनय्‌ विषय मलुया मिखा तिसिना बिचाः 
यानाच्वना | आनाहाँ न्ह्य: वल । न्ह्यःने छुँय्‌ च्वंम्ह मिजंमचाया 
हाःसलं जिग न्ह्यः स्वब्यात | 

'बानं न्ह्याबलें जित: ब्याहा मया: धयादी । जापानय्‌ 
बच्छि मनूतय्‌सं ब्याहा मयासे याकःमि जीवन हनाच्वन हँ | 
उकि ला इमिगु देश विकास जूगु ।' 

'कायूयात व्याहा याना भौ BST दुकायेगु इच्छा यानाच्वंम्ह 
छिमि मां छंत खं न्यंके मफया अथें सिनावन । दक्वसिनं छं थें 
बिचा: याःसा ला संसारय्‌ मनू हे शून्य जुइका ।' बौ काय्‌ 
निम्हेसिगु हा:सः दी । अले जिगु च्वसा ATS | च्वसा न्ह्याकेगु 
विषयवस्तु लूगुलिं जि तसकं लयूताया | 

° 


ल्वह द्यः :: ९ 


| काययात ae: पिकागु दिन | 


कोरोना ल्वचं विद्यार्थीत्‌ स्कूल वनेम्वाःगु दच्छिं 
मयायेधुंकल । अनलाइन क्लाश जुइ । परीक्षा सिधइ । 

स्कूलय्‌ वने म्वाःगुलिं वया काय्‌ न्हिच्छिँ क्वथाय्‌ च्वनी । 
टि.भि., ल्यापटप, आइपायूड, मोबाइल चाकःलिं तया AST: 
कासा दयेकी | भिडियो कल याइ । बार्‍हा: पासा दयेकी । इपिंनाप 
गफ याइ | ख्या: याइ । छेँ हे थ्वक्क न्हिली | जा नया क्वथाय्‌ 
वनीम्ह काय्‌ न्हिच्छिं बाः-हाः च्वनाच्वनी । 

थौं वया कायया स्कूल चाइगु दिन । उकि वया मांया 
जन्मन्हि, वया वने मला: | काययात aren: पिकायेमाःगुलिं 
वया लिमलाः: । न्हूगु युनिफर्म, लाकां, न्हूगु ब्याग ज्वंका काययात 
क्वथां पित हल | थम्हं हे काययागु ल्हाः ज्वना स्कूलया बसय्‌ 
फेतुका थकल । 

° 


१० :: अपर्णा प्रधान 


| मचा बाज्याया घोषणा | 


जजमानी ज्याय्‌ वनीम्ह बाज्या छययात थःनाप ल्युल्यु 
ब्वना यंकीगु । जजमानपिसं वयात मचाम्ह बाज्या धाइगु | 
वयागु नां उद्धव खः। तर वयात सुकसिनं मचाम्ह बाज्या 
धाइगु | लिपा वयागु नां मचा बाज्या हे जुल । 

न्हापायापिं मचातयसं म्हिता वाल्यावस्था बिकी | 
थौंकन्हयूयापिं मचात भासं Vals मानव जीवनय्‌ दकले 
न्ह्यइपुगु अमूल्यगु वाल्यावस्था मोबाइलय्‌ अनेक कासा (गेम) 
म्हिता बिकेगु यानाच्चन | थुकि याना न्हापाया पाँय्‌ ह्वायेगु, 
घःचा तुलेगु, गुच्चा कयेकेगु आदि मिज॑मस्तय्‌ व घ्वाईंकासा, 
चाग: म्हितेगु, कतांमरि म्हितेगु, भ्वयकासा, तेलकासा, सुलाकासा 
आदि मिसा कासा लोप जुइगु अवस्था जुइधंकल | थजाःगु 
कासा संरक्षण यायेत मचा बाज्यां धेंधेंबल्लाया ग्वसा: ग्वया 
थीथी कासायात ब्वति कायेका सिरपा: बीगु घोषणा यात । 

° 


ede द्यः :: ११ 


| कलियुगयाम्ह अभिमन्यु | 


मांयागु THA च्वना अभिमन्युं थः पाजु कृष्ण पाखें 
चक्रब्यूह दुहाँ वनेगु लँया ज्ञान प्राप्त यात | गर्भवतीम्ह सुभद्राया 
न्ह्यः वःगुलिं गर्भय्‌ च्वंम्ह अभिमन्यं चक्रब्यूहनं पिहाँ वयेगु ज्ञान 
मताल | उकि महाभारत पुराणय्‌ अभिमन्यु चक्रव्यूह दुने लाना: 
ज्यान वन | 

माओवादी द्रन्दकालय्‌ अपहरितम्ह व पाटीया चाकु 
माक्‌ लोभया खँ न्यनाः जंगलय्‌ सेनाया तालिम काल | बन्दुक 
ल्हाःतय्‌ दुम्ह व हत्या, हिंसा या लँय्‌ न्ह्यज्यात। अल्याख 
नेपाःमिपिनिगु ज्यान काल । पार्टीया ध्याचलं व पिहाँ वयेमफुत । 
Se नेपाली सेनाया गोलिं लाना वयागु ज्यान वन | उकि व 
कलियुगयाम्ह अभिमन्यू ख: | 

सत्ययुगयाम्ह अभिमन्यु धर्मयुद्धय्‌ सहादत प्राप्तम्ह | 
तर व पाप कर्मया युद्धय्‌ ज्यानं वंम्ह खः । वयागु छुं अस्तित्व 
मल्यं | 

° 


१२ :: अपर्णा प्रधान 


| Walt | 


त्वाःबाः, चुक, ननी वया बाल्यावस्थाया ख्यः मचात 
गुच्चा कयेकेगु, पाँय्‌ ह्वायेगु, घःचाः तुलेगु आदि कासाय्‌ न्ह्यइपुक 
ब्वति काःवइपिं मचात वया पासापिं | 

विद्यालय, महाविद्यालयया ज्ञानं भयब्यूगु भण्डारं वं 
थःगु युवावस्थाया मन मस्तिष्कय्‌ अनेक कथंया ज्ञान मुनाकाल । 
व आधुनिक प्रविधिया ज्ञानयुक्तम्ह छम्ह विद्वान । तर विडम्बना 
आकाभाकाय्‌ वयागु जल्ल ANT जीवनय्‌ हाकुम्ह धाप्लांख्याः नं 
लँ पनाबिल । 

थःगु जीवनय्‌ तुयुगु जः मखंसा व निराश मज्‌ । नुगः 
क्वमतू । संघर्ष याना न्ह्यज्यायेगु हे जीवनया अर्थ खः धकाः वं 
बांलाक थू । उकि व We, महाः, सुयातं FF ASTI थःगु 
जीवनया ख्युंगु जःयात हे थम्हं हितैषी मित्र नालाकाल । थःगु 
अन्तर्मनं ख्युंगु थासय्‌ नं तुयुगु जः खंकल | समाज. वयात 
वर्तमानया सुरदास नां बिल | 

° 


ede द्यः :: १३ 


| द्यांच्वय्‌ च्वना न्या बच्छि कायेदुम्ह | 


वया मांया कायमचा मदु । म्ह्यायपिं निम्ह जक । 
वया तःधिम्ह म्ह्याययात गंल्वचं कल । अले व भाःतया BT 
च्वने मफया PST थातं च्वंवल | जागिर दुम्ह चीधिम्ह म्ह्याय्‌म्हं 
बुरिम्ह मां व ल्वगिम्ह ततायात सुसा:कूसाः याना बिचा: यानातल । 
दोलाजी (घरज्वाँइ) जुया च्वने ATLAS जिचाभाजु थः कलाःया 
स्वतन्त्रताय्‌ विरोध मयाः । 

म्ह्यायपिं निम्ह दयेका लजगा: यायेत विदेशय्‌ वंम्ह 
वया बौ लिहाँ Wa: | मांम्ह याकःचां हे म्ह्यायपिन्त आखः 
ब्वंका: तृतिं चुइकाबिल | कायमचा मदुसां वया मां म्ह्यायपिनिगु 
ख्वा: स्वया म्वानाच्चन । 

तताम्ह आकाभाकाय्‌ सित | अले चीधिम्ह म्ह्यायम्ह 
a8, Sal बालं बिया माम्हेसित थःगु wa लहिहल | बुरिम्ह 
ससःमां लहिहःम्ह जिचाभाजुया द्यांच्चय्‌ च्वनाः न्या बच्छि 
कायेदत । 

° 


१४ :: अपर्णा प्रधान 


| ट्याक्सी ड्राइभर | 


व मांबौया याक: काय्‌ । मचां निसें तसक  हारां । थः 
ज्वःलिंज्वःपिं पासापिंत पातापुतु दाया: ख्वयेका तइम्ह व मचा 
गुण्डा | पासापिंके वया यःगु छुं सामान खनकि लाका काइम्ह 
व लुटाहा ge । कायम्हेसित सुनानं छुं धाये ज्यूगु मखु बोम्हं 
ध्यबां म्हतुप्वा: तिकीगु | 

व मचा मखुत । ल्यायम्ह जुयाः नं बांमलाःगु बानी 
त्वतेमफु | ल॑सिथय्‌ च्वनाः मिसापिं लँजुवाःतय॒त लाःलाःथें धया 
हायेका सन्याका: इल॑निसें सुलिमय्‌ वनाः afta नाप ई 
बिकीम्ह जुल | थःपिसं कःघाये मफुम्ह काययात व्याहा यानाबिल । 
मचाया बौ जुल । परिवार दत । 

पासापिं डाक्टर, इञ्जिनियर, प्रोफेसर, अधिवक्ता जूगु 
खनी | थः इलय्‌ आखः HAS बौयागु धनय्‌ मोज यानाच्चनाः 
थःगु परिवार लहियेत साहयागु ट्याक्सीया ड्राइभर जुया 
च्वनेमाल | 

७ 
ने.सं. ११४१ तछलाथ्व चौथी 


ede दय: :: १५ 


| थ्वःगृ सः | 


वया बौ ल्यासे कला: ज्वना: थःगु छँ त्वःतावन । भाःत 
पिहाँ बंसांनिसें लासाय्‌ प्यपुनाच्चंम्ह मांयात सुसाःकुसा: यायां 
वा: हे मचायेक वयागु इहिपा यायेगु ई बीत | थःछँय बुरीकन्या 
जुयाच्चंम्ह वया थःछँँया सम्पत्ति सुयातं हे इनाबीम्वा: | मांबौया 
व याक: म्ह्याय्‌ | 

वया बौ मन्त धका: विदेशं खबर agi दच्छि हे 
मदुनिबले विधवाम्ह वया मां शबवाहनय्‌ लाइ । “यःमां ! जितः 
नं का वा” धका: व तुति चुला: छाति दाया: ह्वाँयह्वाँय्‌ ख्वइ । 
बिचाः वयाच्वंपि सकसियां मिखा ware । गुम्हं ला हिहिलना 
ख्वयाहइ | भुयूचा feat Wes सलं उयाच्चनी | लकस 
PETA दं । 

“ख्वयेमते नानी, जि वयेधुन ।” क्वथाय्‌ थ्वःगु सलं 
सकले छग्वारा जुल | मदुम्ह मां म्हया: ख्वयाच्चंम्ह म्ह्याय्‌म्ह 
चिरिमांम्हेसिगु थ्वःगु सलं वाताहाँ जुल । 

° 


१६ :: अपर्णा प्रधान 


| थःम्ह FET गाः | 


ae मिखाचिया भाःत मांयागु दुरु त्वनाः लुमधना 
खिचायागु पृलिक्वँय्‌ चुचुप्याःवल | सा स्याना धुँ प्वसे याइगु 
देशय्‌ tag मख॑म्ह जाकिद्रं खंकल | वाउँगु भ्वंकले fre स्वकः 
ल्याःखाइ | 

थःत इन्द्र भाःपिया उर्वशीयात थःगु जीवनय्‌ दुथ्याकी | 
सुरा व सुन्दरी वं थःगु छुँ ल्वःमंकी | 

म्ह्याय्‌ छम्ह सिरपा: बिया: स्वर्गलोकयाम्ह अप्सरा TINT 
aS भ्वंकलें जा:गु सुटकेश घयपुना वयात म्वाय्‌ चुइका 
थकल | UA क्वथाय्‌ AAT व यक्व ख्वल । हाःना: मदुगु 
देशय्‌ वयात ह्ययेक alt सुं हे दुगु मखु | 

vet. निपाः हुसुलु AT: फुसुलु याना वं थःगु छेँय्‌ लिहाँ 
वल | वयागु खाताय्‌ अपरिचित मनू द्यनाच्वनी । थःगु क्वथाय्‌ 
च्यानाच्चंगु हजार वाटयागु ट्यूबलाइटया जलं वयात भष्म 
यानाबी | थम्हं FET गालय्‌ व थः हे क॒तुं वंका च्वनेमाल । 

° 


ede द्यः :: १७ 


| |... | | | 


वयागु जन्म गामय्‌ जुल । गामय्‌ च्चंपिं मांबौपिसं 
ब्वलंकल | मचासु हे मतंनीम्ह काययात ब्याहा यानाबिल । “ना 
कृबि ब्वह स्याः, ज्याला बी नुगः स्याःपिं' परिवारय्‌ भौम्ह ध्यबा 
पुलेम्वाःम्ह सितिकं ate भ्वातिं । 

कायम्हसिया गामय्‌ च्वना बुँज्या यायेम्हा: | अले गामानी 
कला: ज्वना शहरय्‌ वइ । मनू शहरय्‌ वल । तर गांयागु संस्कार 
थःनापं प्यपुंका हल । थःगु तुती दत्तले लाकां धाक्व वइ धयागु 
मनोवृत्तिं गामानी कलाःयात ल्याखय्‌ मतइम्ह जुल । आलि, 
स्वपु मवः, थः मचाखाचा हे सुथां लाक कताये AH आदि त्वह: 
तया शहरय्‌ च्वंम्ह मेम्ह मिसा व्याहा याइ | 

शहरय्‌ च्वंम्ह मिसा निला प्यलां हे गामा भाःतयागु 
प्रवृत्ति थुइकल | अले नसेँमनसें दयेकूगु छता निता cart 
तिसा व ला मुने हि मुने थें याना मुंकात:गु दकव ध्यबा प्वःचिना 
शहरयाम्ह कला: गामायात फ्वगिं याना बिस्युंवन | 

° 


१८ :: अपर्णा प्रधान 


| ब्रम्हृ बाज्याया लिस: | 


महाभारत पुराणय्‌ हस्तिनापुर राज्यया कांम्ह जुजु 
धृतराष्ट्र व वया कला: रानी मिखाय्‌ पत्ति चिनातःम्ह गान्धारीया 
पाखें सच्छिम्ह काय्‌ दुगु प्रसंगं जिगु न्ह्यपुइ न्ह्याबलें हे 
घ्वात्तुघ्वाना च्वनीगु | ‘are मिसाया aed उलिमछि मचात 
बुइकेफइ ला ?' 

जिमि बायागु जन्मन्हिया रुद्री यायेत बिज्याःम्ह 
ब्रम्हुबाज्याया सः तायेवं जि बाज्यालिसे बइगलय्‌ थ्यंकः वना | 
बाज्यायात जिं व हे थःगु न्ह्यसः छुना | 

“sft पौराणिक कालयापिं वर्तमानया ब्वाइलर ग्वंगःत 
खः । पुराणय्‌ इमित कौरव नां बियातल उकि ला कुरक्षेत्रया 
aga दुर्योधन व दुशासन fare बल्लाःपिं waa: सहित 
सच्छिम्हेसिगु हत्या जुल ।” रुद्री यायेत मन्द: च्वयाच्वंम्ह बाज्यां 
feat: लिस: बियाबिज्यात । बाज्यायागु लिस: जितः नं पायछि 
हे ताल । 

° 


ede द्यः :: १९ 


| धुका | 


व कृष्ण भगवानया परमभक्त । वयागु भोला छपातय्‌ 
बालगोपालजीया मूर्ति छगू न्स्याबलें घानात:गु दइ । ज्यःनाः 
बेलि याइबले जक मखु न्ह्यागु हे नयेत न्हापां बालगोपालजीयात 
चीका: कृष्णार्पण धकाः AST | बालगोपालयात मछासे लः हे 
म्हुतुइ तइम्ह मखु | 

वयागु पुजा क्वथाय्‌ प्राण प्रतिष्ठा यानातःपिं शिला व 
धातुयागु द्यःयागु मूर्ति छगू हे तयातःगु मदु । प्रातकर्म सिधलकि 
थःगु झोलाय्‌ च्वंम्ह बालगोपालजी यंकाः पुजाक्वथाय्‌ विराजमान 
याकी | अले थः यत्तले पुजा आराधना यानाच्वनी । सन्ध्याई 
जुलकि जःलाखःलापिं सकसिनं तायेक शंख पुया आरती याइ | 

Be व सदांथें नित्यपुजा यानाच्चंगु इलय्‌ आकाभाकाय्‌ 
कृष्ण भगवान दर्शन बी । ANT तेजं वं मिखा हे कने फइमखु | 
अनहे तं वेहोश जुया भ्वसू वनी | घौछिति लिपा वया होश 
वइ | मिखा कना चाकमाकलं मिखा ब्वइ । अन ला भगवान 
बिज्याःगु हे मखु । व झसंग वनी | वला वयागु धुकुमां जक 
जुयाच्चन | 

& 


२० :: अपर्णा प्रधान 


‘ 


भोजपुर जिल्लाया दुर्गम गामय्‌ इमिगु स्वतजाःगु & । 
मां, बौ, काय्‌ छम्ह व म्ह्याय्‌ छम्ह याना इपिं प्यम्ह माचाया 
सुखी परिवार । बौम्हेसिया थःगु हे छुँक्वय्‌ किराना पस: | काय्‌म्ह 
सदरमुकामय्‌ काप: पसःया ज्यामि । म्ह्याय्‌ गामय्‌ हे च्वंगु 
स्कूलय्‌ गुंगू कक्षाया छात्रा | मांम्ह याक:चां छेँज्या कत्तानाच्वन । 

राक्षसी प्रवृत्तिया द्वन्द कालया ई । छन्ह ज्या वंम्ह काय्‌ 
बहनी BA लिमथ्यं | न्यनेकने यात लुइके AH | अपहरण जूम्ह 
काय त्याग यायेत परिवार बाध्य | स्कूलं लिहाँवःम्ह म्ह्याययात 
सामूहिक बलात्कार यानाबिल । थःपिनिगु न्ह्यःने म्ह्यायूयात 
बलात्कार याःगु खना नं मांबौ लाचार । बौम्हं खिनेत कृतः 
यात | मांम्ह ग्वहालि ग्वहालि धका: लायलायबुया ख्वल | हाल । 
धर्म यातलें पापं पुनिगु भयं गामय्‌ च्चंपिं ग्वहालि यायेत न्ह्यज्याये 
छाःगु मखु | कलाः व म्ह्यायया न्ह्यःने बौम्हेसिगु छयं चनंक्क 
पालाबिल । म्ह्यायम्ह बेहोश जुया भ्वसूवन | व अनं दना हे 
मवल | याकःमि जूम्ह मांम्हेसिया शुद्धि तन । इलं वयात उंइ 
याना बिल । 

° 


ede द्यः :: २१ 


| | लुकुमाद्ा: | | 


वं अयला: त्वंगु सुनानं हे मस्यू । ला, ख्यँय्‌, न्या अमय्‌ 
नं भ्या: हे मनया AST | व मनू धात्थें शाकाहारी । दुरु, घ्यः, 
धौ थःत यःगु नसा धाइगु । 

थःथिति, पासाभाइ सुयागुं छँय्‌ भ्वय्‌ सःतल कि ला 
भ्या: मनःम्ह धकाः वयात बिस्कं शाकाहारी भोजन तयार 
यानातइगु । बुढाबुढीपिसं वयात शाकाहारीम्ह जुया ला ल्वापु, 
ख्यापु याये मज्यूगु, धका: च्वछाया धाइगु । अथे धाःगु न्यना व 
मुसुमुसु न्हिलाच्वनीगु । 

छन्ह॒ व छे पिहाँवंम्ह लिबाक तक BA दुहाूँ मव: | 
परिवारं माल । fate धायेका: लँय्‌ यःयःथें हाला: वःगुलिं वयात 
पुलिसं ज्वना जेलय्‌ BATT जुयाच्वन । 

कन्हय्‌कुन्ह वयात जेलय्‌ कुनातःगु खँ त्वालय्‌ बय्‌बय्‌ 
जुल । 

लिपा त्वाःबा: सकसिनं वयात म्हसीकल । शाकाहारी 
जुयाच्च॑म्ह व मनू ला लुँबुँ वहबूँ किका: मांसाहारी भोजन भक्ष 
याइम्ह कलियुगया लुकुमाद्यः जुयाच्चन | 

७ 


२२ :: अपर्णा प्रधान 


| छगू बिस्कगु भाय | 


नेपालभाषा दमनया इलय्‌ बूम्ह व काय्‌ । जागिरदार 
बौम्हं वयात खस (नेपाली) भासं खँ ल्हायेगु स्यनातल | स्कूलय्‌, 
कलेज, अफिस दकव थासं खस भासं खं ल्हायेगु, च्वयेमाःगु ई | 
लिपा वं थः मचातयत नं खसभासं खँ ल्हायेगु स्यनातल | BT 
मां, बौ, कला: सकलेंनाप खस भासं हे खँ TST | 

लिपा थःगु मांभाय्‌ त्वःते मज्यू धयागु मनस्थिति 
नेपालभाषां नं मचातनाप खं ल्हायेगु यात। खसभासं खं 
ल्हानाच्चंपिं Hadas नेपालभाषां खं ल्हाइबले इमिस छगू 
न्हूगु free भाय्‌ ल्हाइगु जुल । 

इमिसं बहनी जुल धायेत ख्युंसे भयो aed | अथे हे 
फुगातलय्‌ ताःचा दु धायेत फुंगा तलमा ताःचा दु धाइगु | 
चकटी लासाय्‌ फेतुनादिसँ धायेत लासामा फेत्नुस धाइगु | 
इमित फेतु धालकि नाइँ म दन्छु धाइगु | 

मचातयूत अथे भाय्‌ स्यंका: खँ ल्हाइगु न्यना: इपिं 
feat: च्वनीगु । थजाःगु भाय्‌ नं भविष्यय्‌ छगू बिस्कं भायया 
रूपय्‌ विकास मजुइ धायेमफु । 

° 


ede यः :: २३ 


| छेलिनिसें बइग:तक | 


जिमिगु Sl नखःचखः, ज्याखँ, भ्वय्‌ जुल कि वया 
बाज्यां तीनयागु बाकसय्‌ तया म्येयागु ला तःवइगु । वयात 
जिमिगु छेलीं तलय्‌ थकाइमखु । काकीपिं क्वहाँ वना ला तलय्‌ 
कयाहइगु । वया बाज्या मन्त । 

वया बौ छेलीं थहाँ वइ । मातनय्‌ फेतुइ । थम्हं चिया 
त्वंगु गिलास थम्हं हे सिला: भयाःफलय्‌ भ्वःपुइका थकी । वया 
बौम्हं ATS: मत: । व सरकारी अफिसया कर्मचारी | वं थः 
मचातयत ATE: HHT: धकाः स्यू । 

जि ब्वनाच्वनागु अंग्रेजी बोर्डिङ्ग स्कूलय्‌ वया बौ नं 
वयात भर्ना यायेहल | जिपिं निम्हं छगू हे कक्षाय्‌ ब्वनापिं । 
वया बाज्याया पालंनिसें म्हस्यूम्ह जुयाः जिपिं निम्हं मिलय्‌ जुया 
कलेजय्‌ नं नापं हे ब्वना । 

जिपिं आ: मचा मखुत । जिमि थःथःगु परिवार दयेधुंकल । 
जिगु Bl वा वयागु sa ज्याख जुल कि वया तिरिमयूजु व 
जिम्ह तिरिमयूजु मिलय्‌ जुयाः साक्क भिंक्क ज्वरय्‌ याइ | 
बइगलय्‌ निगू परिवार मुना न्ह्यइपुक नयेगु जुइ । 

° 


२४ :: अपर्णा प्रधान 


| गगु गुलाब स्वामा | 


चिनीया काकीया कःसि पःखालय्‌ च्वंगु गमलाय्‌ 
ह्वयेकात:गु गुलाबस्वां नं जःखः च्वंपिनि मिखा वंकाच्वनीगु । 
कलेजी नःगु ह्याउँगु गुलाबस्वां ह्वइबले कःसि हे कः: धाः । 
स्वां ह्वःगु खंपिं सकसित आकर्षित याइगु । थम्हं पिनागु गुलाब 
स्वांमा ब्वलंगुलिं चिनिया काकीया मनय्‌ नं स्वां ह्व: । न्ह्याबलें 
स्वां ह्वइगु स्वांमा चिनिया काकीया मचाबुइ ब्या:थें गुलाब 
स्वांमां नं स्वां ह्वयेगाकल | काकीया मनय्‌ अनेक शंकां बाय्‌ 
काल । 

गबले भयातु, गबलें क्यातुम्ह काकीया तःम्ह मचात 
बुल । तर मिग: कयां गुंग: फुसुलु थें जक जुल | दकले लिपा 
बूम्ह काय्‌ छम्ह ल्यंका काकी थःगु भ्वाथःगु शरीर त्वःतावन । 
वयागु शरीर भष्म जुल । गंगु गुलाब स्वांमा ल्यनाच्चन । 

गंगु गुलाब स्वांमाय्‌ कायम्हं चा क्वानाः न्हिन्हि लः 
बीगु यात । गंगु गुलाब स्वांमा हानं चुलि जाल | लाबलां हे 
न्हापा थें स्वां ह्वल | गमलाय्‌ ह्वयाच्चंगु ह्याउँगु गुलाब स्वानय्‌ 
कायूम्ह थः मां समा याना: मुसुहं न्हिलाच्वंगु खंकल | 


SS 


ede दय: :: २५ 


श्र 
ce 


व अनपढ, नये Ad भुतुली, चने सुकलीम्ह' | इलम 
छुं मयासे ‘adhd कयता तं’ याना जुइम्ह | पृथ्वीया भार 
अन्नया कालम्ह मन्‌ । लंजुवाःतय्‌गु पाकेटं सःबसः स्वाहायके 
दत कि वया Sea भ्वःपुइक वने खं | 

ग्वाखंचा प्वालय्‌ नी स्वनातःम्ह ल्वहंयाम्ह भिंद्यः ce 
थना मिल । | RAG दां HA दुबले वयात व हे ज्यां सात्तुसाल | 
निगू स्वंगू ल्वहंयागु द्यः मी दुबले वया मेगु इलम याये म्वाःल । 
नवाये मफुपिं, पला: न्ह्याके मसःपिं ल्वहंयापिं द्यःतयूत विदेशय्‌ 
छुवयेगु ज्या यात वं पायूछि तायेकल | नेपा:मिपिंसं निर्का प्यकां 
दां छाइ | विदेशय्‌ द्य: ब्वया द्रलंद्रः डलर अर्पण याइ | उकि व 
थःगु ज्यां लुधंकाच्चन | 

छन्ह वया स्वनिगःया नां जाःम्ह, तःधिकम्ह कलापूर्णगु 
द्यःया मूर्तिइ मिखा वन । मूर्तिइ लहा: तयेगु कुतलय्‌ आकाभाकाय्‌ 
पुलिसत निम्ह वया वयागु ल्हातय्‌ AAT न्यवः न्ह्याकाबिल । 
मू हायेका तयेधुंकूम्ह दुगुचा याना वयात पुलिसतयूसं लुया 
यंकल | 

° 


२६ :: अपर्णा प्रधान 


| जिगु मनय्‌ क्यूगु खँ | 


जिमिगु छें न्ह्यःने च्वंगु छै याना जिमिगु छेंय्‌ ख्युंसे 
च्चं । तुयुगु रंग पानातःगु व छे स्वतजा जक जूसां जिमिगु छे 
स्वया: तःजाः । व छे नारांहिति राजदरवारय्‌ जागिरम्ह वडाकाजीं 
दयेकूगु धाइ । वि.सं. २०७२ सालया नेपाःया त:भुखाचं नं व छेँ 
मदुँ | तर च्चं निसें क्वथ्यंक चिरि बाल । छँ दुने थायथासय्‌ 
अंगः दुनावल | इञ्जिनीयरं व छँय मनू च्वने मजिल धाल | 
अले थः पुर्खाया छँ त्वःता व Bal मनूत उखेंथुखें ara च्वंवन | 
जिपिं थःगु भ्वाथःगु BATA SAT: यानाः थःगु हे BA AAT | 

तुयुगु छे, त:खा छें, वडाकाजीया छुँ धका: नां जाःगु व 
BA मनू सुं हे च्वंमदु | क्वथाय्‌ च्वना जि व छेँय स्वयाच्चने | 
बइगलय्‌ भौचातयगु राज | अंगः चिरिबाःगु थासं चखुंचा छज्वः 
get पिहाँ जुइगु खनी । सुप: घाय छपु छपु वांन्याना ead 
यंकी | लाबला लिपा व ead नकतिनि पपु चुलि जाःपिं चखुंचात 
निम्ह खनेदइ | 

चखुंतय्‌ न्हिन्हिया चर्तिकलां जिगु मनय्‌ भी च्वनेत 
सुविधा सम्पन्नगु बंगला आवश्यक मज्‌ धयाथें ताल | 

° 


ede द: :: २७ 


| समाज सेवी | 


व बाल विधवा, मुखू ब्यने मलानिबले भवा: जूगु छफ्व: 
स्वां । शुभकार्य याइबले व न्ह्यःने वयेत प्रतिवन्धित | दाजु 
तताजुया परिवार वया थःछें खल: | व छम्ह तिरस्कृतम्ह 
म्ह्यायूमचा । 

क्यब जायेक सुवासयूक्त स्वां ह्वइगु वसन्त Ads व 
गंगु स्वांमाय्‌ नं स्वां ह्व:गु खनी । 

fe स्वाल्यां लाः प्यालां वःम्ह काजी साहेबयात 
सुसाःकुसाः याना थःगु भाग्य थःम्हं दयेकेगु क्वःछी | थः स्वयाः 
थंपिन्त wart नाली । काजी साहेबया Bal वना वं गाडी 
न्ह्याके सयेकी | ल्यापटप, आइपाएड, मोबाइल आदिइ थःगु 
पतिंचा प्याखं हुइके सयेकल | समाज सेवां वयात सगरमाथा हे 
गयेकाबिल | 

निदं प्यदँ लिपा काजी साहेबं वयात हानं विधवा याना 
थकल । तर व न्हापा थें तिरस्कृत जुया च्वनेमाःम्ह मखुत | 
उच्च खानदान परिवारया हामा । मचा: मगाःपिन्ति ग्वहालि 
याइम्ह व छम्ह समाजसेवी । 

° 

स्वार्थी 


काय्‌ छम्ह, म्ह्याय्‌ छम्ह व थःपिं निम्ह त्यपू याना इपिं 
प्यम्ह माचाया परिवार । भा:तम्ह थःगु क्वथाय्‌ धम्प न्याना 
ग्वम्पचा फ्वसा ate मिसा थ्यने हल | अले व काय्‌ म्ह्याय्‌ 
ज्वना भाःतया छेँनं पिहाँवल | 

दाजुया कलाः (तताजु) दुगु थःछँय इहिपा धुंकूम्ह 
म्ह्यायमचा मचात ज्वना थातं च्वंवसेलि मांम्ह व दाजुम्ह निम्हं 
दुवातय्‌ लाइ । वःम्ह मछि परिवारयात याकःचिगु कमाइं लही 
फड मखु धकाः तताजुम्हं कचकच याइगु | 'इहिपा धुन कि 
म्ह्यायूमचाया थः बूगु छँय च्वने मथ्याः ला ?' धकाः म्ह्यायमचां 
थः मांयात चुक्लि याइगु । 

aie तताजुम्हेसिगु खँ न्यने AHA व थःछेँनं पिहाँ 
वइ | कर्पिनिगु SA जाथुज्या याना कायम्ह्याय्‌ ब्वलंकी । 

राजनीतिइ लगे जूम्ह काय्‌ झण्डावाल मोटरय्‌ 
च्वनावःगु, पासाम्ह नाप पसः वःम्ह मल्जुम्हं खनी | अले लँय्‌ 
दना व मोटरय्‌ च्वना ate जिमि भिंचा धका: मल्जुम्हं पासायात 
म्हसीका बी | 

° 

सम्पत्ति 


वया मचा मदु | मचा दइ हे मखु । व रजश्वला हे 
मजूम्ह | नां जकयाम्ह मिसा । रूपरंगं व छम्ह मिसा । तर व 
पूव॑म्ह मिसा मखु | उकि सम्पत्तिवालम्ह, भाःतं वयात बंगला, 
गाडी, सम्पत्ति प्वचिना नोकरचाकर सेवा याकेबिया थः ल्यासेम्ह 
कला: ज्वना तापाक्क च्वंवन | 

वया छु नये ? छु पुने, गन च्वने धायेम्वाः । साःगु 
भिंगुलिं at: जायेके दु । म्ह हे यात्तुक लँयागु तिसां तीदु । 
ee वसः TAT | सिन्का छपु हे वया ल्ह्वनेम्वाः | नोकरचाकरं 
सेवा याका: vet प्वःचिना wade । वयागु सम्पत्तिं समाजं 
वयात इज्जत बियातल | 

भाःतम्हं ल्यासे कलाः ज्वना पिहाँवन | तर वया न्ह्यइपुक 
चा बिके दु । वयागु सम्पत्ति सकसिगं म्हतुप्वाः तिकातल । थः 
भाःत हे वया थःम्ह मजू । तर थःगु सम्पत्तिं हे थःथिति पासाभाइ 
यक्व दयेकल | 

इलयब्यलय्‌ सकसितं AAT भ्वय्‌ न्यायेकी । भाःतम्ह 
लिथु कलाः SAAT पाहाँ जुयावइ | तर वया भाःत व लिथु खना 
भतिचा हे तं मव: | 

छ 

| बहा: th: धाः, लायक भःभ: धाः | 


इहिपा याना तःदँलिपा काय्‌ बुल । थःपिसं नसेंमनसें 
निगःप्यंगः मुंकातःगु ध्यबा खर्च याना जःलाखःला त्वा:बाहायापिन्त 
ब्वना लसता भ्वय्‌ न्यायेकल । मचा तःधिक: जुल । थःपिंके दुगु 
छता बता बस:जाः मिया काययात कयता बिया भ्वय्‌ यात | 

थःगु म्हय्‌ न्स्याबलें प्यपुनाच्वनीगु तुकि, लुँसिख:, लँचुरा, 
हिनाअंगू दक्व मिया काययात ब्याहा यानाबिल । थःगु दक्वं 
तिसा फुकेमा:सां, भौ दुकाये दुगुलिं माजुम्ह तसकं लयूता: | 
खा:यागु चुरा व गथांमुग:या नयागु अंग न्ह्याना नं लुधनाच्वन । 

भौयात तुती पुथं कइ धका: तुफि बँ पुना: सिजःतांहाफं 
लः हायेका, सुकुन्दा च्याकाः, लँ कयना, ता:चा ज्वंका: भौयात 
लसकुस यात । 

भौ व्याहा याना sae हे मदुनी | काययागु क्वथाय्‌ 
हाकलं गल । वृद्धावस्थाय्‌ माजुम्ह BIT यायेमाल | भौम्ह 
ज्वाँयज्वाँय्‌ तिसां तिया झ:झ: धायेका: पिहाँवनी | माजुम्ह भौ 
fret वंगु स्वयाच्चनी | अले वयागु Fed छुं हे धाये फइमखु | 
तर बहा: झ:झ: धाः, लायक भःभः धाः’ धकाः मनं वायेकाः 
नुग: मछिंकी । 

क 

| मिम्ह भमचा | 


फायातःगु सिल: हे मसंक मूपुलेसःम्ह | सः खर्च याना 
द्र लवः कायेसःम्ह । खँ गुवाः त्यः, ज्या छवाः नं मत्यःम्ह । 
फहिल fee cet: पाला: सरा बीमा:सां ख्वा: न्ह्यःने म्हुतुसि स्वया: 
वा पिहाँ वयेका: सकसितं पार्युछि जुइक खं ल्हायेस:म्ह । न्हापालिपा 
थः ल्हा: प्वःचिना च्वनी, प्यम्ह मनूया न्ह्यःने लिमला:पह: याना 
ज्या या: जुइ । थकालि क्वकालि हनीम्ह मखु । न्ह्याम्हेसित ज्या 
ब्वयेत लिफ: स्वइम्ह मखु । थः न्ह्यागु ज्या जूसां किसि कृबिया 
ज्या यायेफु । थः मनं मखंगु ज्या जुल कि सँगू छपु नं चिकी 
मखु | याकःचाम्ह भौ धकाः तःमानं भौयात न्ह्यछुइका तल | 
न्ह्यागु याःसां सह यानाच्चना | लिपा थःगु छयनय न्हूगु नं 
वाःचाइ मखुनि का । ज्याखँ जुइबले आपा: नापलाना च्वनीपिं 
वया ककाबाजुया भौपिनि थःथवय्‌ खँ जुइ | 

थः भौयात कर्पिनि न्ह्यःने मभिंकाः खं ल्हायेगु धयागु 
न्हाय्‌ ध्यना सर्गः Gh थें खः धका: माजुम्हं बालाक स्यू । ted 
पिचु नुग: बँचुम्ह माजुम्हं भौयात कर्पिनिगु न्ह्यःने ताइगःसिमा 
गयेका खँ ल्हाइगु | उकि वयात सुनानं मभिं धायेमफु | समाजय्‌ 
हाइहाइ धायेका: भिंम्ह भमचा धायेकाच्चन । 

° 

कला: 


वयात पोलियो ल्वचं कल । उकि व ह्विलचियरय्‌ 
च्वना जुइमा: । मिखा छपा नं तिस्यू । 

वं बांलाक आखः ब्वने मफु । तर चित्र च्वयेगुली 
तसक हे माहिर । स्कूल जीवनकालय्‌ वं चित्र प्रतियोगिताय्‌ 
तःगू सिरपा: लाकूगु दु | 

चित्र च्वयेत वयात मेपिंसं VAT: सयेकूगु मखु | थःथम्हं 
हे सयेकूगु खः । कलम ज्वने ससांनिसें वं ध्व:ध्वः साला: खालिगु 
पाना जायेकीगु धाइ | चित्रकला वयात दैवीय वरदान धायेमा: । 
लिपा व ह्वीलचियरय्‌ च्वना हे छपा मिखा व cer: निपाया 
भरय्‌ बांबांलाःगु चित्र च्वयेगु यात । वं च्वःगु चित्र स्वदेशीतयूसं 
जक मखु, विदेशीतयूसं नं ययेकल | 

वयागु चित्रकलां छम्ह मिसायात आकर्षित यात | 
सपाङ्गम्ह मिसा अपाङ्गम्ह मिजंनाप यःत्यः इहिपा यात । इमिगु 
सम्बन्ध शारीरिक मखु | आत्माया मिलन खः | 

अन्तर्जातीय मिसा ब्याहा यात धका: मिजंयात समाजं 
वहिष्कार यात | तर HALA कारणं वयात थःगु देशं जक मखु, 
अन्तर्राष्ट्रिय जगतं सम्मान यात | 

° 

| कां खया चः-हे पा: | 


व बाग: लाटा । वं खं ल्हाइगु सुनानं हे मथू। वं 
भ्यायचा (फैचा) छम्ह लहिनातःगु दु । व भ्यायचां धाःसा वयागु 
भाय्‌ थू । व पशुपंक्षीया भाय्‌ थूम्ह विशेषज्ञ मखु । तर वं थम्हं 
लहिनातःम्ह भ्यायूचिगु खँ थू । BS व भ्यायू्चा आकाभझाकाय्‌ 
तन । लिहाँवइ धका: सुथबःछि पिल । बान्हि जाया नं भ्यायचा 
लिहाँ मव: | चुकय्‌, जःखः त्वालय्‌ माःवन लुया मव: | 

भ्यायचा मा:वंम्ह व थःगु त्वाःबा: पुला: तापाक्क थ्यन । 
छथाय्‌ ag ज्यापु छम्ह बँ पालाच्वंगु खनी । वं थःगु भासं 
ज्यापुयाके, “जिम्ह भ्यायचा थन वःगु खं ला ?” धका: न्यनी । 

न्हायपं दया नं तास्‌ मलाःम्ह ज्यापं बाग: लाटां धाःगु 
ख मथू। ज्यापु बँ पालेगु ज्या त्वःता, “थ्व दक्व जिगु हे बँ 
खः ।” धकाः जःखः चाःहिला ल्हाः ब्वयेका क्यनी । ज्यापुया 
ल्हाःभाय्‌ लाटां बांलाक मथू । भ्यायचा बँ सिथं सिथं वन धाःगु 
धकाः च्वनी | 

कां खूया Au: धायेथें बाग: लाटा छम्ह व मेम्ह 
ख्वाँयया सम्वाद © TA मसःम्ह पशुं थुइकल | थः मालिकयागु 
सः तायेवं भ्यायचा घंगला सः न्यायेका बाग: लाताया न्ह्यःने 
दंवइ । 

& 

| त्वाथः गःम्ह मन्‌ | 


व जन्म जुइ | छत्वाथ: नित्वाथः याना न्हापां ल्ह्यया 
त्वाथ: गइ | तायतिति याना मिंन्यात्वाथः गयावनी । नीत्वाथः 
लिपा न्हापा थें त्वाथ: गये अ:पु मजुल | कंझाः, फिगः व चागः 
जकगु त्वाथः गयेमाली | त्वाथः गयेत वयात तसकं ATH | 
छम्हेसिनं वयात ल्हा: ज्वना च्वय्‌ साली | आकाभझाकाय्‌ च्वय्‌ 
सालेवं ग्वहालि ब्यूम्हसिगु ल्हा: स्वब्याइ । व त्वाथलं क्वय्‌ थ्यंक 
कृतुंवइ । व अचेत AS | लांलां होश वइमखु | अनेक उपाय 
याना वयात होशय्‌ हइ । व हानं CATA: गयेत न्ह्यज्याइ । व 
न्हापाथें बांलाक त्वाथ: गयेमफुत । नित्वाथ: ति गल कि स्येंस्ये 
दम वइगु | तुती मनावइ | खुत्यां कया हे त्वाथ: गइ । बल्लं 
न्हयनित्वाथःति गइ । व हानं त्वाथलं क॒तुं वइ । तःत्वाथलं क॒तुं 
वःम्ह व मनूयात मृत्युशैयाय्‌ थ्यंकाबी | तर वयात काःवःम्ह 
यमराज आशां द्यायेमाली । 

did चुइ wad व जुरुजारु दनी । हानं त्वाथः गयेत 
न्ह्यज्याइ | त्वाथः फुचायेकेत तःत्वाथः हे ल्यंदनी | अय॒नं वं 
भचा हे अल्सि मचासे TATA: गइ । त्वाथ: गये फुचायेवं व हानं 
क्वथ्यंक क॒तुं वइतिनि | सदांया लागिं दने मफयेक चत्तावाइ 
तिनि । 

° 

| माजुया खे | 


व तःधिकःम्ह भौ । वया किजाभतपिं निम्हेसिया ब्याहा 
मयानी । वया माजु वयात सिमसिम जुजुया पालेया खँ कनी । 
व माजुया न्ह्यःने फेतुना यःसां मयःसां माजुया खँ न्यनाच्वनी । 
वया गुबलें खं न्यॅन्यं अन हे न्ह्य: वइ | 

वया माजुया BIT जक यानां मगा: । थाज्या थायेमा: । 
कृति वायेमा: | थःगु चुक पुला: वनेमाःगु चुकय्‌ च्वंगु तुंथी लः 
ल्ह्यया मि दुइमा: । वया माजुया न्हापा थम्हं दुःख सिया ज्या 
यायेमाःगु खँ कनेत गुबलें उसि मचा: । 

वया माजु मन्त व थः हे माजु जुइधुंकल । वं नं थः 
भौयात दुख सिया ज्या यानागु खँ कनी | वया प्या:गु सिँ दुया 
गलः हे पिहाँ वयेक मि पुया जा बुकेमा: । प्यंगू चुकया BAM: 
जक हिति । व हे हिती ल: ल्ह्यया सिज: त्यप जायेकेमा: । ग्वंगः 
महानीबले दना वना fra बिक हिजा हीमा: । च्यान्हुइ मपाक हूँ 
wat बँ थिलेमाः | थौंकन्हय्‌ न्हापा थें wet: ज्ययेक हिजा ही 
म्वायेक वासिङ्ग मेशिन दत । भाराय्‌ हाक: मगयेक जाथुज्या 
यायेत ग्यासया भुतू दत । जँ स्याक्क स्वाहाने गया ल: ल्ह्यये 
म्वाःल । लः सालीगु मेशिनं लः सालीगु जुल । बजा: धुक्‌ । छँय 
ज्या याये म्वायेक ANT न्यायेदु । वं थः भौयात थःगु खँ कनी । 

° 

| वयाग कामना | 


नेवा: परिवारयाम्ह म्ह्यायूमचा । नेवाः संस्कारय्‌ ब्वलन । 
इहिपा धुनेवं पारिवारिक तथा सामाजिक ज्या याना बाज्यः 
वन | कालयागु Fede लाना नं व पिहाँवयेत ताःलात । तर 
अर्धअपांग अवस्था जुल । At बांलाक AS AHA । तर बःमलाःगु 
werd दिपा: कायेत मस्वः । 

शारीरिक अवस्थाया कारणं वं Ba लुखाखलुं हाचां 
मगाःगु नं ae हे दयेधुंकल | अयूनं वं न्यना, SAT स्वया 
संसारया खं सीका: थुइकाच्चन | आधुनिक प्रविधि छयलेत वया 
मन WET: | थःगु हे ल्हाः च्वला आखः च्वयेगु यानाच्वन । 

नयेगु तियेगु वयात छुं हे ALT मदु | साहित्य श्रृजनायात 
मा:गु हलंज्वलं चूलाकाः बिल कि व तसक लयूताया च्वनीगु | 

थःगु क्वथाया खाता वया न्हि बिकेगु हे थाय्‌ । पत्रपत्रिका 
तथा सफू ब्वनेगु व खालिगु पाना छपाना निपाना जायेकेगु 
वया न्हिज्या जुल | खासा-पलाखं थम्हं च्वयागु छगू निगू यायां 
तःगू सफू प्रकाशित यात | थुकि वया मन लुधं । 

vel: बःमलाः, मिखा त्यमलाः | तर वया ल्हाः प्वःचिना 
च्वनेगु बानी मदु | थः म्वाना च्चंतले मांभासं च्वयेगु वयागु 
कामना । 

° 

ai 


वयागु इहिपा लः हे चलय्‌ मजूम्ह मिजंनाप जुल । 
मिजंया ध्यबां वयागु जात न्यात । थजात मिजंनाप इहिपा जूपिं 
वया तताकेहेपिं स्वया: व तसक भाग्यमानी | बांबांला:गु तिसा 
वसः तीदु । सुविधा सम्पन्न बंगलाय्‌ च्वनेदु । भाःत नाप गाडी 
च्वना थः न्ह्याथाय्‌ चाःह्यूवने खं । दँयदसं विदेशय्‌ सफर 
या:वनेदु । पारिवारिक तथा सामाजिक दृष्टिं इपिं बहिष्कृत | 
तर संघ संस्थाय्‌ इज्जत, सम्मान याकेदु । 

भाःतम्हसिया खवगु ल्हाःतं आखः च्वयेगु बानी | 
मचाबलेंनिसें वं न्ह्यागु ज्या नं अप्व: याना खवगु ल्हातं हे 
याइगु उकि वयात सकसिनं देख्व: धाइगु । 

मोटर दुर्घटनाय्‌ लाना: वयागु जवगु ल्हाः ध्यनेमाल । 
व हे दुर्घटनां घाःपाः जूम्ह कलाःम्ह लाबलां हे स्वस्थ्य जुल | 
wel: छपा मदुम्ह भाःतयात त्वःता अधर्मीम्ह Harte मेम्ह मिजं 
लिनावन | तर विडम्बना लः चलय्‌ मजूम्ह मिजंया कला: 
जुइधुंकूम्ह पापीम्ह मिसायात न्हूम्ह भाःतया परिवारं छेँय दुमका: । 
संयोगं भौतिक शरीरय्‌ छगू अंग मदुसां मिजंया जीवनय्‌ छुं हे 
म्हो मज्‌ । न्हापांनिसें खवगु ल्हाःतं ज्या याइम्ह वयात उलि हे 
सम्मान याका: इज्जतं म्वाना च्वनेदु | 

° 


३८ :: अपर्णा प्रधान 


| |... समान । | 


वं च्वसा न्ह्याकाच्वनीगु आपाःसिनं खं । तर वयात 
सुनानं म्हमस्यू । व छु च्वयाच्वंगु धकाः सुनानं च्यूताः कायेगु 
मया: । व थःगु हे तालं च्वइ । भ्वाथःगु कापी पाना जायेकी । 
च्वसुँ जाःगु कापि छगू निगू यायां तःगू खाइ | दक्वं थम्हं 
च्वयागु कापि बाकसचाय्‌ स्वथनी । बाकसं च्वसु पिकया पुइका 
स्वइ । सफू पिथनेगु इच्छा जुइ । 

नेपालय्‌ उगु इलय्‌ सरकारया नेपालभाषा दमन यायेगु 
नीति, परिवारया साहित्यप्रति वितृष्णा व थःगु कमजोर आर्थिक 
अवस्थां छगू हे सफू पिथने मफु । वं थःगु सिर्जना बाकसचाय्‌ 
स्वथना, थःगु सफू पिथनेगु आकांक्षा मनय्‌ प्वःचिना सिनावन । 

देशय्‌ ह्यूपाः वल । थीथी खलः, पुचः, संघ, संस्था 
नीस्वनाः नेपालभाषा विकास यायेत न्ह्यज्यात । तःगू नांया 
सम्मान सिरपा: बिया साहित्यकारपिन्त हःपा: बीगु यात | सरकारं 


ल्वह द्य: :: ३९ 


दक्व स्कूलय्‌ नेपालभाषा विषय दुथ्याकेगु निर्णय जुल । 
शिक्षकपिन्त नेपालभाषा स्यनेत तालिम बिल । 
वयागु जीवनकालय्‌ वं थःगु छगू हे सफू पिथने मफु । 
मृत्यु पश्चात वयागु निर्जीव किपाय्‌ स्वांमाः व खादां त्वःपुल 
किपाया ख्वा: हे खने मदयेक । 
७ 


४० :: अपर्णा प्रधान 


| अन्धविश्वास | 


भोम्हेसिनं गंगा जमुना बुइकल | व मचात खुद दत 
मयायेधुंकल | निम्ह म्ह्यायपिं छकलं बुइका भोम्हं मेम्ह मचा 
मबुइक्‌ । भोम्हं कायमचा बुइकि मखुत धकाः माजुम्ह निराश 
जुल । थःत स्वर्ग वनेगु स्वाहाने छुइम्ह छयया कामना याना 
माजुम्हं मरु गनेद्यःयात सच्छि व AMT: (१०८) लड्डु छाल | 
सवालाख मत च्याकल । अनेक धर्मकर्म दान पुण्य यात । 

हाक॒च्या:म्ह तुयूम्ह भौचा छम्ह व छँय्‌ दुस्वःवल | 
भौचा तसक बांला: | हिसिचा दु । जा खुया नःवःम्ह भौचित 
मचातय्‌सं थःपिनिगु जाभाग छप्यय्‌ निप्यय्‌ बीगु यात । भौचा 
मचातय्‌सं बीगु जा-भाग नःवये पल्कय्‌ थुल । छयपिंसं भौचित 
जा नकल धकाः ब्वःबीम्ह अजिम्ह, लिपा थम्हं हे व भौचित 
fete दुरु-जा नकेगु यात । भौचा व छँय्‌ छम्ह सदस्य जुया: 
प्वा: थनाच्चन | वया न्हापाथें उखेंथुखें नसा खू जुइम्वाल | 

हाकुम्ह ग्वाराभौचा छम्ह वया तुयुम्ह भौचित आक्रमण 
याःवल | इमिगु ड्यारड्यार सलं चुकय्‌ च्वंपिनि न्ह्यः पाः जुल । 
बुरिया भौया कथं नसा कहाँ मवन | थः भौ नयेंचा:गु सिया 
माजुम्ह तुयुम्ह भौचित ला-जा नकेगु यात । भौया म्ह्याय्‌ 
बुल । माजुम्हं भौचित अल्छिनाम्ह धकाः कथिं दाया ख्याना 
छूवल | 
छ 

| आदि व अन्त्य | 


धनीम्ह अबु व कुलयाम्ह मांया क्वखं जन्म जूम्ह, व 
विशुद्ध मतिनाया श्रृजना खः । अविवाहित मां जूम्हं समाजया 
धस्वापतिंचां जोगय्‌ जुइत थम्हं बुइकाम्ह मचायात लँ सिथय्‌ 
वायेयंकल | फल्चा बायम्ह फ्वगिं नं वयात म्ह्याय्‌ नालाः 
मतिनाया गां त्वपुयातल । अंश न वंशम्ह व मिसामचा खाते 
जुया ब्वलन | 

ल्यासे जुयेवं धर्मया मांनाप लँजुवाःतयके ल्हाः HAT 
म्वानाच्वन । छम्ह मनुखं वयात दयामाया क्यना वनापं 
ब्वनायंकी । निम्हं नायुगु लासाय्‌ चा बिकी । यचु पिचुगु वसः 
पुंकी । थःगु प्याःचाः लनेवं वयात भारतय्‌ चाःहिके यंकी । थम्हं 
दां प्वचिना मिसायात कोथी त्वःताथकी । कोरोना ल्वचं कयेवं 
वयात कोथीं पितिनाहइ | थाय बाय्‌ ठेगाना मदुम्ह व मिसाया 
बाय्‌ हानं लँ सिथय्‌ लाइ | 


ede द्यः :: ४३ 


व पवित्र मतिनाया उपज खः । तर व छम्ह अवैधम्ह 
सन्तान । खातेमचा जुया बाल्यावस्थाया न्ह्यइपुगु ई बिकल । 
यौवनावस्थाय्‌ BA कला: तया कोथी वइपिं सम्पत्तिवाल मिजंतय्‌ 
न्ह्यवःसा जुया म्वानाच्वन | कोरोना ल्वचं कया: कोथीं पितिना 
हयेवं हा:ना: मदुम्ह जुया लँ सिथय्‌ अन्त्य जुल । 

७ 


४४ :: अपर्णा प्रधान 


| वरदान | 


इपिं तसक हे गरिब । सुपलिं चिनातःगु बलचा इमिगु 
बास | जंगलय्‌ वना सिमा पाला: हयेगु, सिँ मिया सुथय्‌ बहनी 
ल्हाःम्हुतु चूलाकेमाः | 

Se इपिं निम्हत्यपू द्यः तुयु मजूनिबले सिँ कायेत 
जंगलय्‌ वनी । सिँ पालेत सिमा गःम्ह भाःतम्ह सिमां कृतुंवया 
सी । कलाःम्ह जंगलय्‌ च्वना छाती दाया ख्वयाच्वनी । 
भाःतम्हेसिगु निर्जीव Bt मुलय्‌ तया बहनी तक हे विलाप 
यानाच्चनी । थःगु न्ह्यःने यमराज दनाच्वंगु खनी । अले बिन्ति 
याना वरदान फ्वनी | यमराजं वयात छगू जक वरदान बीगु 
बचन बी | 

frat vera बिचा: याइ । अले विन्ति याना धाइ, 
लुयागु भुइ AS जाकिया जा, वहःयागु बार्चाय्‌ कें, वहयागु हे 
रिकापी खसीयागु कवाफ नइम्ह, भविष्यय्‌ मन्त्री जुइम्ह FIT 


ede य: :: ४५ 


छम्ह वरदान फ्वनी । 
बचनवद्धम्ह यमराजं मिसायात अजाःम्ह काय्‌ छम्ह 
वरदान बीत वाध्य जुइ | 'तथास्त्‌' धया यमराज लुयागु गदा 
पाछाया मेय्‌ गया: लिखतं पुलावनी । मिसाया झसंग न्ह्यलं 
चाइ | मिखा कना स्वइ । भाःतम्ह भ्वाथ:गु लासाय्‌ वनापं द्यना 
खनी । 
के 

दुधाः 


इपिं निम्ह तताकेहँया इहिपा छपा लप्तें गाकल | तताम्ह 
खर्पाटी गामय्‌ । केहेम्हेसिया छे ये शहरय्‌ | इहिपा याना त:दँलिपा 
तताम्ह Head नापला:वइ | केहँम्ह थःगु VS बाचातक 
कनाच्वनी | ई ब्यूगु इमिसं वाः हे चाइमखु | 

वृद्धावस्थायापिं मांबौयात च्यः, भ्वातिंया भरय्‌ त्वःता 
केहँम्हसिया काय्‌ विदेशय्‌ वनी । अन हे च्वंम्ह भुयु कलाः ब्याहा 
याना विदेशय्‌ परिवार दयेकाः नेपाः लिहाँ मव: । मां तसक म्हं 
मफु | आंकन जा नया थन नुस्यूवा ... धका: बौम्हं पौ छुवल । 
बिदा मदु धकाः मवः | बांलाःम्ह डाक्टर क्यनाः वासः यानादिसँ 
धकाः निगू लाख ध्यबा व तागतयागु वासः भपिकादिसँ धकाः 
तागतयागु वासः नं बियाहइ | 

तताम्हेसिया खर्पाटी हे च्वंम्ह भौ । काय्‌ भौनं तताम्हेसित 
तसक माने यानात: | थःगु खँ कन कि केहेयागु कचिघालय्‌ 


ल्वह द: :: ४७ 


मल्ताचि ह्वलाबीथें जुइ धका: तताम्हं थःगु खँ मकंसे केहँयागु 
खँ जक न्यनाच्वन | 

काय्‌ मिया च्यः न्यानाच्वनाम्ह जि । थः काय्‌ विदेशय्‌ 
वनाच्वन धका: समाजय्‌ सिन्हाय्‌ ब्वयाजुया । वृद्धावस्थाय्‌ जिपिं 
निम्ह त्यपू थःगु छेँ हे वृद्धाश्रम तायेका: च्वनेमाल । केहेंम्ह 
सुकुसुकु ख्वयाहइ | तताम्ह नं हिहिलनी | चुकय्‌ लः काःवःपिं 
मिसातयूगु सलं निम्हेसिनं ख्वबि हुहुं लासां दनावनी । 

७ 


४८ :: अपर्णा प्रधान 


| नेवा: भावना | 


“कोरोना ल्वचं याना थपाले नं यलय्‌ बुंगद्यः रथ जात्रा, 
यँया यंद्या: जात्रा व नेपाःमिपिंसं हनावःगु AAT जात्रा पर्व नं 
हनेगु मयात ।” नेपाःयाम्ह पासां छव॒याहःगु इमेलं नेवाः भावनाम्ह 
अमेरिकाय्‌ च्वंम्ह नेवाः पासाया नुगः क्वतुनी । तर विदेशय्‌ 
च्वना नं नेवा: भावना दुपिं नेवाःत न्ह्यचिला:ः नेवाः सांस्कृतिक 
सम्पदा संरक्षण तथा सम्बर्द्धन यायेगु, नेवा: संस्कृति, कला, 
साहित्य, संगीत, नृत्य आदि विकास यायेगु आदि ज्या यानाच्चंगु 
दु । विदेशय्‌ हे नेवाःत BAA मुना AM: जात्रा न्यायेका लाखय्‌ 
प्याखं, दीप्याखं, महाकाली प्याखं हुइकी, पुलुकिसि पिकाइ । 
मोहनी नखः हनी | स्वन्तिबले लक्ष्मीपूजा, म्हपूजा याना न्हूद॑ 
हनी । 

नेवाः पासापुचः, नेवाः अर्गनाइजेशन अफ अमेरिका 
(NOA), वर्ल्ड नेवा: अर्गनाइजेशन (WNO), नेवा: अमेरिकन 

दबू, युनाइटेड नेवाः 'युएसए', नेवा: अर्गनाइजेशन अफ न्यू 
इङ्गल्याण्ड, नेवाः कल्चरल एशोसियशन अफ टेक्सास्‌, नेवा: 
नखः न्युयोर्क, नेवा: गुथि न्युयोर्क, नेवाः गुथि, डान्स मण्डला 
युएसए व नेपाल नेवाः एशोसियसन अफ डीएफडब्लू आदि 
थीथी नांयागु संघ संस्था नीस्वना पत्रपत्रिका पिथनेगु व नेवा: 
संस्कारया थीथी ज्या यानाच्चंगु खँ लुमनेवं अमेरिकाय्‌ च्वंम्ह 
नेवाः भावनायाम्ह नेवाः पासाया नुग: भिक्‌ थाहाँ वल । 

५० :: अपर्णा प्रधान 


| पासा आशां द्यात | 


पक॒चा व छेँय्‌ हे जन्म जूम्ह । वंगु मोहनीबले वया बौ 
दिवंगत जुल | भाःत सीगु विरह सह यायेमफया लाबला लिपा 
वया मां नं मन्त | अनाथम्ह पकूचित व छेँय कायमचा छम्हेसिनं 
सुसाःकुसाः याना माया यानातल | पकूचा छम्ह वया हित्तचित्तम्ह 
पासा | पकूचां नं वयात पलख हे मत्वःतुसे वयागु AT 
Wet | डायलिसिस याना म्वानाच्वंम्ह व कायमचां पकुचित 
सुसाःकुसाः याना थःगु ल्वय्‌ ल्वःमंकाच्चन । 

Se भयालय्‌ फेतुनाच्च॑म्ह पक्चिगु ख्वा: स्वयाः वयागु 
जलास्यँँ (किड्नी) ट्रान्सप्लान्ट यानाः पक्‌चानाप थः लाहिया 
स्वापु तयेगु बिचाः यात | पक्‌चां नं वयागु मनया खं थूथें याना 
पकुम्ह नं झन ला पकुपक्‌ चिंक न्हिला: क्यन । पकृचित मुलय्‌ 
कया छक: चुप्पा नइ | 

थःगु किपाला जुयाच्वनीम्ह पकूचापाखें थःगु ल्वय्‌ लाइगु 

बिचालं वया चच्छिं याउँक CA: वल | क्वथाया लुखाय्‌ खापा 
हे ती ल्वःमंकल | alae पूवंम्ह वया तताजुम्ह नं न्हिन्हिथें 
लुखाबँ थिला मूलुखाय्‌ खापा चायेका थकल । पासाया न्ह्यः 
वःगुलिं वयात मथंसे पकूचा क्वथां पिहाँ वल | न्हिन्हि सुथय्‌ थः 
पासानाप चाःह्यूवनीगु लँय्‌ वंम्ह पकूचा थःगु त्वाः पुला वनेवं 
लिहाँ वये मसल | बगरेया ल्हातय्‌ लाःम्ह पकूचां पासायात 
आशां द्याकल | 

५२ :: अपर्णा प्रधान 


| स्यना-भत्तु | 


व शिक्षितम्ह आधुनिक युगयाम्ह मिसा । वया क्वातुगु 
लजगाः नं दु । रूप, रंग, व्यक्तित्वया धनी (Smart) तःगू संघ 
संस्थाय्‌ आवद्ध जुया ज्या यानाच्चन । 

बुरिम्ह मांयात सुसाःकुसाः यायां वयागु इहिपा यायेगु 
ई बित | समाजं वयात बुरिकन्या धा:सां सुयागुं खँय्‌ वं न्हायपं 
बीगु मया: | ल्वगिम्ह मां मदयेवं व Ba हामा जुया छेँ 
कत्तायेमाल | याकःचाम्ह किजायात आखः ब्वंकाः लजगाः 
चूलाकाबिल । 

भिद्यः फल्चाय्‌ भजन न्यंवइम्ह छम्ह मिसानाप वया 
किजाया aca: जुल । व मिसाया मां बौ परिवार, जात आदि 
ठेगान मदु । अथे जूसां वं थः किजायात वया ate मिसा ब्याहा 
यानाबी | किजा भौयागु पहचहलं व थः सोभाम्ह किजाया 
भविष्य ख्युंगु तायेकी | सत: लक्ष्मीम्ह मिसा प्यन्हुइ मपा: निकति 

खय्‌ ताःभत व भाःतनाप जवाःसवाः: याना ल्वाःवइगु | नालय्‌ 
अप्पां कयेके मज्यु धकाः थूम्ह ताःभतम्हं किजाभौ नं न्ह्यागु 
धाःसां ल्वहंयाम्ह द्यः जुयाच्वनीगु | न्हापा ला कला: ल्वाःवलकि 
किजाम्हं ल्हाः हे वायेत स्वइगु | तताम्ह थःगु संस्कार न्ह्यथना 
कलाःयात दायेत्यंम्ह किजाया wet: पनाबीगु | दँबदँ लिपा 
किजाम्हसिया स्वभाव पात । फुङ्गाकीया न्यना खँ स्यना-भत्तु 
जुइम्ह जुल । 

५४ :: अपर्णा प्रधान 


| कुमारी मां | 


व सरकारी अफिसयाम्ह महिला कर्मचारी सुब्बा जूसां 
टेबुलया तःलं किसि म्हंम्हं फयेदु । उकि व सुब्बा जक जूसां 
तलब सिबे अप्व: कमाइ दु । 

छन्हु वं जन्मकाछि इहिपा मयासे मांबौयात लहिना 
च्वनेगु धकाः दाजु तताजुया न्ह्यःने HE याना धाइ। दाजु 
तताजुँ वयागु वचनयात HAT तायेकी । 

“इहिपा मयात कि वं Bat धुकूपिकूया ता:चा ज्वनेदइ | 
मांबौया सम्पत्ति यकःति यायेदइ | वनाप न्ह्याबलें ल्यूल्यू 
जुयाच्वनीम्ह मिजनं स्यना ला वं अथे धाःग॒ जुइ । व मिजंया 
परिवार सुं हे मदु धाःगु । सीसा ख्व: मदु तंसा माःमदुम्ह मिजंया 
दोलाजि च्वना मोज यायेगु बिचा: ASAT: ।” तताजुम्हं भाःतयात 
खँ न्यंकी | 

थः कतः, कतः थः याना जूम्ह केहेयागु पहचह 

स्वयेमफया दाजु तताजुं थःगु छे त्वःता पिने च्वंवनी । वयात 
ला दाजु तताजुयात तुफि पुइ म्वायेक फसं पुडके यंकूगु थें 
जुल | वयात चेवा काइपिं BA सुं मन्त । वृद्धावस्थायापिं वया 
मांबौयात मिखा पीका वया मिजंपासा (ब्वाइफ्रेण्ड) चान्हय्‌ 
वयात पासा च्वंवइम्ह जुल | 

व पौराणिक बाखं महाभारतया पात्र कर्णया मां कुन्ती 
जुइमफु | तर व कुमारी मां जूगु खँ समाजय्‌ बयूबय्‌ जुल । 

५६ :: अपर्णा प्रधान 


| बालं च्वंम्ह मन्‌ | 


Hers मां म्हमस्यु | AAS मां जुयाः केहँयात सृसाःक्‌साः 
याना ब्वलंकल | याकःचां छँया दकव जिम्मेवारी कःघानाच्व॑म्ह 
तताम्ह थम्हं जागिर नयाः केहेयात आखः ब्वंकातल | 

बुराम्ह बौ छम्ह व म्ह्यायपिं निम्ह याना व BA स्वम्ह 
माचाया परिवार | मातंया निकू क्वथा खालि | परिवार सं हे 
मदुम्ह प्रोफेसर छम्ह बालं तल । बालं च्वंम्ह प्रोफेसरं इमिगु 
छँय AAT ग्वहालि बीगु । 

दीर्घ ल्वगिम्ह बौम्ह सिसेलि व छँया हकवाला fare 
तताकेहेँ जक जुल | होटेलयागु ज्यःना: Ate प्वा: थनाच्वंम्ह 
प्रोफेसर, मिजंत मदुगु By ध्यबा पुला: नइम्ह Tet (पेइङ्ग गेष्ट) 
जुयाः व परिवारय्‌ दुथ्यात । 

भाजु कतिलाः HAST AAA: याना बालं च्वंम्ह प्रोफेसरया 
कूतलं केहेँम्हसित विदेशय्‌ आखः ब्वंके Bact | इहिपा मजूम्ह 

म्ह्याय्मचा व याकःचाम्ह मिजं Gal SI जुइबले समाजया 
मिखा तग्व: जुइगु स्वाभाविक हे जुल | जःलाखःलाया भुइंचुइंयात 
इमिसं 'कोर्ट म्यारेज' याना: म्हुतुप्वाः तिकल । 

'एम.इ. क्वचायेका केहँम्ह नेपा: लिहाँ वल । नेवाः 
संस्कार ज्वना विदेशय्‌ ate he विदेशी संस्कार प्यपुंका वल । 
ससःकेहँया न्ह्यःने थः कलाः प्रोफेसरं मचाया मांयात बुरी 
तायेकल । 

७ 


५८ :: अपर्णा प्रधान 


ल्वह द्यः 


वया auld विश्वास मदु | धर्मय्‌ आस्था मदु | यवं 
मनू दयेकूगु मखु, मनुखं हे थम्हं मती लूथें द्यपिनिगु अनेक रूप 
बिया गुणया प्रतीक नालातल धयागु वयागु धारणा जुल । धन 
बीम्ह लक्ष्मीद्यःया परमभक्तम्ह वया बौम्ह चांन्हिं चःति हायेका 
ज्या यानाजुइ । अयूनं इमि निछा: चूलाकेत सिसिकक: | मचाबले 
वयात वया मांनं ससुद्य: ज्ञानया प्रतीक धका: म्हसीका बिल । 
तर वया मांनं आखःग्वः म्हमस्यु | पुजा क्वथाय्‌ ल्वहंयापिं द्यः 
भवलाक ब्वया निघौ बीक मांम्ह द्य: पुजा याइगु वं न्हिंन्हि खं । 
तर वं गुबले पुजापाठ यायगु, द्यःयाथाय्‌ वनेगु मया: | जज्ञय्‌ 
तया प्राण प्रतिस्था यानातःपिं द्यः वयागु दृष्टिइ ल्वहंयागु मूर्ति 
जक खः | 

छक: व लँय्‌ AY तग्वःगु ल्वहं छग: BA हल | लखं 
यचुक्क सिला: थःगु क्वथाय्‌ टेबुलय्‌ दिकेहल | नया मुगःचा 

छगः नं न्ह्यःने तल । वया तं वल कि नमुगःचां ल्वहंतय्‌ 
छूयाना थःगु तं दकव दिकेगु यात । नमुगःचिगु प्रहारं ल्वहं 
कूचाकुचा जुया चिच्चाय्‌ दनाः थायथासय्‌ ह्याक वन । 

Se व खाताय्‌ ग्वारातुला व ल्वहं स्वयाच्वनी | व 
ल्वहँतय्‌ व स्वं ताहाम्ह गनेद्यः, सुदर्शन चक्रधारी विष्णु, त्रिशुल 
दबदब ज्वनाच्वंम्ह शिव, भिंच्याका लहा: दुम्ह भगवती दकव द: 
are हःगु ल्वहंतय्‌ विराजमान जुयाच्चंगु खनी । 

७ 


६० :: अपर्णा प्रधान 


| फ्वगि साहु | 


देशय्‌ नांजाःम्ह व छम्ह साहु । वयागु SA लुँहिति 
वहहिति हा: । Sat बालं wer: प्वःचिना नयेत गा: । छेँ क्‍्वय्‌ 
ग्यारेजय्‌ गाडी दिकातःगु दु । इपिं गन वनीबले सत्तिगु थासय्‌ 
न्यासि वनीगु । तापागु थासय्‌ वनेत लोकल बसय्‌ च्वना वनीगु । 
बैंक ब्यालेंसया ल्या:चा: हे दुगु मखु । SI च्वंगु सेफय्‌ लूँ, वह, 
नगद जायेक दु । तर व साहुया प्यंग: ध्यबा दान यायेमाल कि 
वां हि हे पिहाँ वइगु । 

सकसिनं साहुनी धाःसा, साहुया BAF छम्ह ज्याला 
बीम्वाःम्ह भ्वातिं । गंल्वचं कयेवं कलाःयात उपचार मयासे 
लासाय्‌ प्यपुंकातल । गंल्वचं हे कलाःम्ह मन्त | 

साहुया म्ह्याय्‌ जुया छे. बँ AS: मब्यूगु त्वह: तया 
म्ह्याययात भाःतया छे नं मतसे छ्वयाहल | ला न्या:वंम्ह नाययागु 
पसलय्‌ हे थात । कायम्हेसिया छम्ह मिसानाप यःत्यः जुल 

मिसाया जात मिले मजू, बांमलाः, आखः ब्वनातःगु मगाः, 
जागिर मदु आदि कुंखिना कायया यःम्ह मिसा ब्याहा याना हे 
मब्यू । छे बँ क्वस: दुम्ह मिसा ल्यया खुत्यां काःम्ह मिसा ब्याहा 
यानाबी धाइ। व हे तमं काय्‌म्ह थः यःम्ह मिसा ज्वना पिने 
च्वंवनी । 

कलाः कायम्ह्याय्‌ दुम्ह साहुयात परिवार सकसिनं हे 
त्वःतावन । धन सम्पत्तिं ल्हाकाः सीसा ख्वः मदु तंसा मा: मदुम्ह 
जुया ल्यनाच्वन | जन्मं साहु जूसां कर्म व छम्ह फ्वगिं | 

६२ :: अपर्णा प्रधान 


| निग्‌ जीवन | 


अन चुकय्‌ व दकले तःमिम्ह साहु । पशुपक्षी लहीगु 
शौखिनम्ह व साहं वाउँभत्तु छम्ह न्यानाहल । रंगीचंगीगु थी 
थुनातःगु बांलाःगु पञ्जलय्‌ तया भयालं पिने खायातल | वया 
यःगु नसां प्वा: थनेदु | साहु वयात थः मचायात थें खँ स्यनातइगु | 
उकि व dae खं सः । पंजलय्‌ च्वना त्यांत्यां खँ ल्हानाच्वंगु 
वयागु सलं लंजुवाःतय्‌ ध्यान आकर्षित याइगु । अन हे चुकय्‌ 
wate गरिबम्ह ज्यापु थःगु बँड नसा माःवंम्ह वाउँभत्तु छम्ह 
लाना BA हल | थम्हं सःथें पंयागु पञ्ज: दयेकल | थम्हं दयेकूगु 
पञ्जलय्‌ तया वं नं थम्ह वाउँभत्तु भयालं पिने खायातल | 

साहुयागु मू तूगु पंजलय्‌ कुंकाच्वंम्ह वाउंभत्तं खँ सयेका 
न्हि बिकाच्वन । खापा मदुगु पंजलय्‌ च्वंम्ह ज्यापुया वाउंभत्तु 
स्वतन्त्रं ब्वयेदु । वया न्ह्याबलें पञ्जलं पिहाँ वइ । साहुयागु 
बांलाःगु पंजलय्‌ च्व॑म्ह वाउँभत्तुयागु फुर्तिया सः मन्य॑से व्वयावनी । 

थः परिवारनाप न्ह्यइपुक न्हि बिकी । वया न्ह्या:सा ज्यापुयागु 
पंजलय्‌ बासं च्वंवइ, म्हाःसा जंगलय्‌ हे चा बिकीगु । 'भ्वाथःगु 
पंजलय्‌ च्वनीम्ह ला न्हिंन्हिं ब्वयावंगु जुइका ।' साहया वाउँभत्तुं 
नुग: मुइकी । 

निदै तक जेल जीवन हना वःम्ह ज्यापुया कायूनं थः 
बौम्हं पञ्जलय्‌ कुनातःम्ह वाउँभत्तुयात पंज: स्यंकाः सदांयात 
पंजलं मुक्त यानाबी | साहुयागु पंजलय्‌ च्वंम्ह वाउँभत्तु जीवंकाछि 
पंजलय्‌ BHAT | छन्हु व हे पंजलय जीवन विसर्जन याइ | 

६४ :: अपर्णा प्रधान 


| वाध्यता | 


इपिं निम्हं दाजुकियायात सकसिनं राम व लक्ष्मण 
धाइगु | दाजुम्ह न्ह्याथाय्‌ वंसां किजाम्ह नं ल्यूल्यू वनीगु । गति 
लाःम्ह मिसा चूलायेवं दाजुम्ह स्वया: तःदँ क्वंम्ह किजाम्हेसित 
न्हापा ब्याहा यानाबिल । 

मिसा तसक हे ज्ञानी | कूल घरानाया PATA । 
आख: सः । कमाइ गाक्क दु । परिवार सकसितं हनाबना तयेस: । 
विधिव्यवहार, नखःचखः हनेगु, पारिवारिक तथा सामाजिक ज्या 
यायेत व गुबलें थाक मचा: । लहा: प्वःचिना च्वनेगु वया बानी 
मदु | 

म्ह्यायूमचा मदुगु व परिवारय्‌ माजुबाजुया म्ह्याय्‌, 
दराभतया केहेँ जुया सकसिगुं माया कयाच्चन | cae लिपा 
दराभतम्हसित नं व्याहा यानाबिल | निम्ह भौपिं दया माजुबाजु 
तसक लयूता: | 

दराभतयात ब्याहा यानाब्यूम्ह मिसा पिंलि तताजु अर्थात्‌ 
तःधिकःम्ह भौ जुया: दुहाँ वल । न्हापां ब्याहा या:म्ह किजाया 
कला: चिधिकःम्ह भौ जुइमाल । लिपा वःम्ह तःधिकःम्ह भौ 
माजुया ल्यू माजु हे भाःपिल । 

राम लक्ष्मण धायेकाच्चंपिं निम्ह दाजुकिजा ब्याहा याना 
कला: दयेवं बाली सुग्रीव हे जुयाबिल | परिवारय्‌ म्ह्यायूमचा 
जुयाच्वंम्ह चिधिकम्ह भो, म्ह्याय्‌ मखु भौ हे जुयाबिल । मांबौ 
जुयाच्वंपिं बुढाबुढी माजुबाजु हे जुल | 

निम्ह पिंलिपिनिगु धैंधंबल्ला कासां हे वृद्धावस्थाय्‌ मांबौ 
निम्ह कायपिं निम्हेसिया थाय्‌ पाब्व नयेत वाध्य जुल । 

° 


६६ :: अपर्णा प्रधान 


| डाक्टरया भाःत | 


व तराइयाम्ह जमिन्दारया काय्‌ । तराइलय्‌ इमिगु 
प्रशस्त जग्गा दु । अंग्रेजी वोर्डिङ्ग स्कूलय्‌ ब्वना उच्च शिक्षा 
हासिल यानातःम्ह व शिक्षितम्ह तथा योग्यम्ह व्यक्ति खः । थः 
पूर्खाया सम्पत्ति यक्व दुगुलिं वया जागिर नया दुख सीम्वा: । 

जमिन्दारी प्रथा मदुगु नं यक्व दयेधुंकल | तर गामय्‌ 
च्वंपिंसं वयात मालिक हे धाइगु। वया जागिर नया सुयातं 
सलाम यायेम्हा:। तर व थः तःधंम्ह धयागु भावनायाम्ह मनू 
मखु | वया कला: नांजाःगु अस्पतालय्‌ सिनियर डाक्टर | 

परिवारय्‌ ssa मिसापिनिगु भाग धयातल | उच्च 
ओहदायाम्ह महिला नं athe लिहाँ वया seat यायेमा: | तर 
वयागु BA डाक्टरया अफिसं वया छेँज्या यायेम्वा: | मिसा-ज्या, 
मिजं-ज्या धकाः ज्या भागवन्दा यायेगु वयात यः मजू । थःपिं 
निम्ह त्यपू व fare म्ह्यायपिं याना प्यम्ह माचाया परिवारय्‌ 

Ba व छेयात AT सामान चूलाकेगु दक्वं वं हे याइगु | 
निम्ह त्यपूया समझदारी इमिगु By ल्वापुमाक:चां गुबलें बास 
कायेमफु | 

भाःतयागु पद अनुसार कलाःयात 'नी' तना अर्थात्‌ 
सुब्बानी, कजिनी, कर्णेलनी, मास्टरनी, डाक्टरनी आदि धायेगु 
या: | डाक्टरया भाःतयात छु धाइ थ्व विषयलय्‌ इमि गुबलें खं 
जुइगु मया: | भाःतम्हं कलाःयात डाक्टर, कलाःम्हं भाःतयात 
मालिक धका: सम्बोधन याइगु | समाजं वयात कलाःच्यः धाइगु । 
वं इमिगु खँ मता:छु मया: । न्ह्याम्हसितं न्हिलाः थःगु प्रतिक्रिया 
बियाच्वनीगु । 

° 


६८ :: अपर्णा प्रधान 


| न्यना: न्यना: कुतिसः | 


वया भाःतया छुं हे इलम मदु । काय्‌ निम्ह म्ह्याय्‌ 
छम्ह व थःपिं निम्ह त्यपू याना वया न्याम्ह परिवार दु । तर वं 
कलाःयागु कमाइलय्‌ ल्हा: प्वःचिना मोज यानाच्वंम्ह छम्ह 
नामर्दम्ह मिजं | थः स्वया: यक्वं क्वंम्ह कलाः | अफिसय्‌ मिजंत 
नाप थः कलाः ख्याःयाना सनीगु Gar मिखा तिसित व वाध्य | 

वया कला: अफिसय्‌ wate मिजं पासानाप विदेशय्‌ 
वनीगु खँ जुल । पासापिंसं वयात कला: विदेशय्‌ वनीगु खं 
न्यंकाहइ । व हे खय्‌ कलाःभाःत निम्हेसिया ल्वापु जुड | कमाइ 
दुम्ह कलाःम्ह भाःतम्हनाप जवाः सवाः याइ | वया मिजंया तं 
पिहाँवइ | कला:यागु म्हतुप्वा: तिके फइमखु | अले ल्हा: हे 
चलय्‌ यानाबी | 

छें पिहाँ वनेगु स्वःता: मालाच्चंम्हेसित अग:चा मालां 
देगःचा हे लू थें जुइ । भाःत थःत AT त्वहलय्‌ उकुन्ह हे छेँनं 

पिहाँवनी । 

भाःत, मचाखाचा, त्वःता कलाःम्ह मेम्ह मिजंनाप मेलय्‌ 
वन धका: TATA जुइ | 

निम्ह त्यपू ल्वापु जुल धकाः भाःत, मचाखाचायात व 
छँ हे त्वःता वने ज्यू ला ? ज्याजि छुं मयासे लहा: प्वःचिना 
नयाच्वंम्ह बुढाम्ह भाःतं दायेकाः कमाइ दुम्ह कलाःनं जक मखु, 
थौंकन्हय्‌ भाःतं दायेकाः सुं नं कलाःपिंसं सह याना च्वनीमखु | 
मिजंम्ह नाप वनेवं व हे मिजंनाप मेलय्‌ aT धाये ज्यू ला ? 
अफिसयागु ज्याय्‌ निम्हं नापं वंगु नं ला खयेफुनी । 

जःलाख:ला, चुकननी, त्वाःबालय्‌ 'न्यनाः न्यनाः कृतिसः' 
थ्वल | 

° 


७० :: अपर्णा प्रधान 


| न्हिकां भगः | 


निदँ हे मदुनीम्ह काययात त्वःता वया मां मेम्ह मिजंयाके 
मेलय्‌ वन । बाग: लातीम्ह चिर्माम्हं वयात ब्वलंकल । वया 
चिर्माया खँ ल्हाइगु त्यामजी | ज्या याइगु ढंग मदु । सकसिनं 
वयात लाती काकी धाइगु । वया बौम्ह साहुया काप: पसलय्‌ 
इलय्‌ च्वंवनेमा: | 

ज्य:ना: सिधल कि चिर्माम्ह धकिचा छपा: ज्वना बाखं 
न्यंवनी । बौम्ह साहुया पसलय्‌ च्वंवनी । बहनी जुल कि व 
दनावइ | भयालं हे ख्वा: सिली । जा नया कहाँ वइ । न्हिच्छिं 
क्वथाय्‌ कुम्भकर्ण जुयाच्चनी । 

बहनी वयागु जाभाग त्व:पुया चिर्माम्ह व बौम्ह थ:पिनि 
ब्यलि याना द्यंवनी । व न्हिकांफंग: (भुलूखा) न्हिच्छि द्यनाच्वनी । 
बाचा जाल कि, जा निपय्‌ चिपं थिया: कर्पिनिगु war अंगः 
गःवनीगु | 

गुबलें ख्वा: हे मंक दायेका वइगु | वं न्ह्याक्व दाःसां 
स्याःमचाः | भयालखानाय्‌ कुने यंकी धका: व ग्याःम्ह मखु | 
ज्या मयासे, अंग: ग:वने म्वायेक, प्वा: जायेके दु धका: लय्‌ताया 
च्वनीगु | भयालखानां पिहाँ वइ । कन्हय्‌ Hes वयागु व हे 
पहः | 

छक: व थःगु हे त्वालय्‌ च्चंगु छँय्‌ अंगः गःवन । बाचा 
इलय्‌ ल्यासेम्ह म्ह्यायूमचा द्यनाच्वंगु क्वथाय्‌ वनी । फुंगातलय्‌ 
AT सेफया ताःचा कायेगु कुतलय्‌ म्ह्यायूमचाया न्ह्यलं चाइ | 

थःगु न्ह्यःने व न्हिकांझंग:यात खना: चिल्लाय्‌ दना 
हाली | दाजुपिंत सःती | सकलें वया क्वथाय्‌ स्वःवइ | केहेंम्हं 
गःतां ज्वनातःम्ह न्हिकाकंग:चित दाजुपिंसं भ्वांभ्वां प्यंकी । 
न्यतालय्‌ चाराचारां दाइ । व भतिचा हे लज्जा चाःम्ह मखु | 
छिमि eet सःता हे वयागु धया, पिहाँवइ | 

fare are लिपा वं याकःचा Sal च्वतय्‌ 
न्ह्यःवयेकाच्चनी । व हे ताकय्‌ चण्डी तं पिकयाच्च॑म्ह म्ह्यायमचा 
वनाः नँमुगलं BA तछ्यानाथकी | 

थः काययागु बानी स्यूम्ह बौम्हं सुयातं छुं हे मधासे 
छूयनं हिबाः न्ह्याकाच्चंम्ह कायूयात अस्पतालय्‌ यंकी । लांलां 
अस्पतालय्‌ उपचार याकातःम्ह न्हिकाफझंग: अस्पताल Tact 
लिहाँ मवल । 

